Bivši izraelski ministar napravio aferu, priznao tajno delovanje vojske u Siriji, protiv interesa Rusa i Asada | WebTribune\nHome IZBOR Bivši izraelski ministar napravio aferu, priznao tajno delovanje vojske u Siriji, protiv interesa Rusa i Asada\nNedavno je bio jedan slučaj u kojoj su pripadnici Islamske države otvorili vatru na naše vojnike i zbog toga su se izvinili – rekao je bivši izraelski ministar Moše Jalon\nTelAviv je toliko “neutralan” u sirijskom sukobu da su se čak i teroristi Islamske države barem jednom dosad “izvinili” Izraelu jer su greškom napali na njihove vojnike u okupiranoj Golanskoj visoravni. To se može zaključiti na osnovu izjave bivšeg izraelskog ministra odbrane.\nGovoreći o široj izraelskoj politici “neutralnosti” u Siriji, bivši ministar odbrane Moše Jalon slučajno je potvrdio da Izrael ima otvorene komunikacione kanale sa ćelijom Islamske države koja deluje u Golanskoj visoravni.\n– Nedavno je bio jedan slučaj u kojoj su pripadnici Islamske države otvorili vatru i zbog toga su se izvinili – rekao je Jalon, a prenosi “Raša tudej”.\nNa pitanje da dodatno pojasni svoju kontroverznu izjavu, Jalonova kancelarija je odbila da daje dodatne izjave. Izraelske odbrambene snage takođe nisu želele da daju komentar. Po izraelskom zakonu, svaka komunikacija sa teroristima je nelegalna.\nJalon je služio kao ministar odbrane Izraela od 2013. do svoje ostavke u maju 2016. godine, a njegovi komentari se navodno odnose na prvi direktni incident između Izraela i terorista Islamske države .\nTokom incidenta koji se dogodio prošlog novembra, teroristička ćelija Šuhada Al-Jarmuk, koja je obećala vernost ISIS-u, razmenila je vatru sa izraelskim snagama što su Izraelci iskoristili kao povod da pređu zaštitnu ogradu sa Sirijom i sprovedu “operaciju zasede.”\nIako je zvanični izraelski stav da je ta država neutralna u sirijskoj sukobu, Tel Aviv je u prošlosti u nekoliko navrata sproveo vojne udare na sirijske vojne ciljeve.\nOve akcije su pravdali namerom da spreče navodni transfer oružja libanskog Hezbolaha, koji se bori protiv Islamske države na strani Bašara Asada, a Izrael ga smatra terorističkom grupom.\nIzraelski avioni su prvo optuženi za navodni napad na sirijski konvoj koji je prevozio iransko oružje Hezbolahu, u januaru 2013. godine. Više optužbi se pojavilo tokom godina, što je zvanični Tel Aviva u više navrata negirao ili su odbili da komentarišu.\nKonačno, u martu ove godine, Izrael je potvrdio da izvodi vazdušne napade na nekoliko ciljeva u Siriji, kada je Damask aktivirao svoj odbrambeni sistem protiv izraelskih aviona.\nIzraelski premijer Benjamin Netanjahu je opravdao upad sa obrazloženjem da su njihovi avioni gađali Hezbolahov konvoj oružja.\nDamask, međutim, smatra da izraelski napadi koriste samo Islamskoj državi i drugim terorističkim grupama. Ranije ovog meseca je sirijski predsednik Bašar Asad ponovo okrivio Izrael da pomaže ekstremistima da terorišu njegovu zemlju.\n– Možete pretpostaviti da se ovi teroristi bore za Izrael. Iako nisu deo redovne izraelske armije, oni se bore za Izrael. Izrael ima zajedničke ciljeve sa Turskom, SAD, Francuskom, Velikom Britanijom, Saudijskom Arabijom, Katarom i drugim zemljama. Izrael pomaže tim teroristima kad god sirijska vojska napreduje. Oni napadaju, na ovaj ili onaj način, da bi im pružili pomoć i da zaustave napad sirijske vojske na teroriste – rekao je Asad.


TEŽAK SUDAR Vatrogasci izvlačili povređenog vozača iz smrskanog auta (FOTO)\nFoto: PVP MOSTAR / RAS Srbija\nU teškoj saobraćajnoj nesreći koja se danas oko 10 sati dogodila na putu Mostar – Stolac, u mestu Hodbina, povređena je jedna osoba.\nPrema prvim informacijama, u nesreći su učestvovali “golf 2” i tegljač. Vozač “golfa” je, pod još nerazjašnjenim okolnostima, udario u zadnji deo prikolice tegljača. Tom prilikom povređen je vozač.\nIntervenirali su Hitna pomoć i vatrogasci, koji su pomogli u izvlačenju povređenog. Za vreme uviđaja, koji su obavili pripadnici Ministarstva unutrašnjih poslova Hercegovačko-neretvanskog kantona, saobraćaj se odvijao otežano.


Faktor plus: SNS podržava polovina birača - iKragujevac\nFaktor plus: SNS podržava polovina birača\nsubota, 05 mart 2016 16:59\nPrema istraživanju agencije Faktor plus, na vanrednim parlamentarnim izborima najviše glasova - 49,4 posto dobila bi Srpska napredna stranka.\nSocijalistička partija Srbije osvojila bi 11,3, a Demokratska stranka 6,4. U paralment bi ušla i Srpska radikalna stranka sa 6, koalicija Dveri i Demokratske stranke Srbije sa 5,7 i lista SDS-LDP-LSV sa pet procenata.\nPredizborno istraživanje agencije Faktor plus, rađeno na uzorku od 1.200 ispitanika krajem februara, pokazuje da bi na birališta izašlo 54% biračkog tela, 26% građana ne bi glasalo, a 20% još ne zna za kome bi ukazalo povrenje.\nSudeći prema rezultatima istraživanja, karakteristično je da bi sada veći broj stranaka učestvovao u radu parlamenta nego u prethodnom sazivu.\nPrema istraživanju agencije Faktor plus, trenutno najveće poverenje birača uživa lider SNS, Aleksandar Vučić, kome veruje 58 posto anketiranih građana.\nNa drugom mestu su Tomislav Nikolić i Zorana Mihajlović sa po 26 procenata, lider socijalista Ivica Dačić ima 20, Dragan Šutanovac 10, a predsednik Demokratske stranke, Bojan Pajtić 9 posto.\nRezultati Faktor plusa pokazuju da bi na redovne lokalne izbore izašlo 52 posto građana.\nNajaktuelnije predizborne teme, sudeći prema istraživanju, biće ekonomski rast i nezaposlenost, Kosovo, EU i NATO. Da li će doći do veće izlaznosti građana zavisi, između ostalog, i od kvaliteta predizborne kampanje.


Na MTF-u intezivna online komunkacija sa studentima | Aktuelno\nNaslovna CRNA GORA Na MTF-u intezivna online komunkacija sa studentima\nNa MTF-u intezivna online komunkacija sa studentima\nPrema riječima dekanke ovog fakulteta Mire Vukčević, zbog ranije prakse, pomoć koju nastavnici trebaju, u ovom trenutku, je minimalna\nProfesori na Metalurško-tehnološkom fakultetu Univerziteta Crne Gore su u vanrednim okolnostima nastave, izazvane globalnom pandemijom, nastavili sa intenzivnom elektronskom komunikacijom sa studentima, putem mejla, sajta i društvenih mreža.\nPrema riječima dekanke ovog fakulteta Mire Vukčević, zbog ranije prakse, pomoć koju nastavnici trebaju, u ovom trenutku, je minimalna.\n„Prezentacije se postavljaju na sajt Fakulteta pod oznakom odgovarajućeg predmeta, a studentima se šalju i skenirani djelovi literature, koja nije dostupna u elektronskoj formi kao i multimedijalni sadržaji na pojedinim predmetima“, navodi Vukčević.\nSve informacije za studente, dodaje ona, počev od obavještenja o režimu rada studentske službe, pa do informacija vezanih za pojedine predmete, u sekciji su veb stranice fakulteta, u okviru zvaničnog sajta Univerziteta Crne Gore, pod nazivom Obavještenja za studente, a postavljaju se i u Fejsbuk grup i Fakulteta.\n„Ono što je specifičnost MTF-a je veliki udio praktične nastave u laboratorijama, koja ne daje mnogo manevarskog prostora za onlajn nastavu. Ukoliko situacija sa epidemijom i posebnim mjerama potraje, najmanje što možemo da uradimo je da, gdje je to moguće, kao u slučaju upoznavanja sa instrumentalnim tehnikama ili instrumentima, organizujemo snimanje nastavnih sadržaja koji će biti dostupni studentima preko neke od platformi“, kazala je Vukčević.\nRukovodstvo ovog fakulteta razmatra i interaktivniju komunikaciju sa studentima.\n„Naša IT služba u saradnji sa Centrom informacionog sistema Univerziteta Crne Gore traži modalitet preko neke od onlajn platformi za učenje na daljinu, kako bi što bezbolnije i kvalitetnije prebrodili ovu neželjenu pauzu“, istakla je dekanka Vukčević.\nSvim nastavnicima se pravovremeno prosljeđuju, putem elektronske komunikacije, uputstva vezana za organizaciju nastave.\n„Ukoliko pauza potraje, i bude potrebno da se i provjera znanja vrši onlajn, pripremamo se za obuku nastavnika za te potrebe“, zaključuje ona.


Izveštaj moderatora sa održanog poslovno-stručnog skupa Udruženja e-Razvoj: „Uloga sistema menadžmenta kvaliteta za razvoj i implementaciju informacionih sistema“ | Blog Udruženja e-Razvoj\n« Jedan pogled na 6. poslovno-stučni skup Udruženja e-Razvoj – Uloga sistema menadžmenta kvaliteta za razvoj i implementaciju informacionih sistema\neSkills Week GCL – Akcija besplatnog testiranja po standardima Evropske privredne komore GCL »\nIzveštaj moderatora sa održanog poslovno-stručnog skupa Udruženja e-Razvoj: „Uloga sistema menadžmenta kvaliteta za razvoj i implementaciju informacionih sistema“\n12. februar 2012. | Author Slobodan Krstic\nUdruženje e-Razvoj u saradnji sa Privrednom komorom Beograda organizovalo je 10.02.2012. godine poslovno-stučni skup: Uloga sistema menadžmenta kvaliteta za razvoj i implementaciju informacionih sistema. Ovo je bio šesti po redu tematski skup koje je organizovalo Udruženje e-Razvoj u saradnji sa PKB.\nSkup je organizovan sa ciljem da se kroz primere dobre prakse, predstavi na koji način sistemi menadžmenta kvalitetom predstavljaju podršku implementaciji informacionih sistema. Danas teško možemo zamisliti rad savremene kompanije bez upotrebe informacionih sistema. Iz tog razloga kompanije sve više informacioni sistem tretiraju kao jedan veoma važan poslovni resurs, koji je potrebno postaviti prema dobrim poslovnim pravilima. Sistemi menadžmenta kvaliteta i dobro definisani procesi u kompaniji predstavljaju odličnu podršku informacionim sistemima.\nNa skupu su učestvovale 3 kompanije članice Udruženja e-Razvoj: IDC Srbija, Euroquality i HDL Design House. Na skupu je učestvovala i kompanija Extreme na predlog i u svojstvu partnera kompanije Microsoft, koja je članica Udruženja e-Razvoj.\nSkup je otvorio Dušan Rakić, sekretar Udruženja informatičke delatnosti Privredne komore Beograda i dao uvodnu reč o značaju i ulozi sistema menadžmenta kvalitetom za informacione tehnologije. Potom su usledile prezentacije članica druženja e-Razvoj.\nAtila Madai, Country Manager IDC Srbija, izneo je veoma interesantnu prezentaciju „Pregled uloge i predikcija potrošnje sistema menadžmenta kvaliteta u svetu za 2012“.\nVladimir Simić, vlasnik kompanije Euroquality, ispričao je „Šta sve sistem upravljanja kvaliteta u informacionim sistemima podrazumeva – Šta se sve mora imati u vidu?“. Gospodin Simić je na kraju svog veoma zanimljivog izlaganja preneo poruku mlađim kolegama da se uključe u rad Instituta za standardizaciju i da na taj način strukom pomognu u razvijanju i primenjivanju standrada u Srbiji.\nDragan Marković, predstavnik rukovodstva za kvalitet u kompaniji HDL Design House imao je prezentaciju na temu „QMS – Osnova za primenu ISMS i ITSM“.\nBojan Miljković, direktor razvoja u kompaniji Extreme, prikazao je jedno softversko rešenje za „QMS bez papira“.\nU veoma konstruktivnoj diskusiji posetilaca, koja je usledila nakon prezentacija, bilo je komentara na izlaganja učesnika, kao i pitanja za izlagače. Veoma interesantno ja da je nekoliko posetilaca skupa iznelo iskustva iz svojih okruženja u vezi uvođenja sistema kvaliteta.\nZavršnu reč je dao Slobodan Krstić, predsednik Udruženja e-Razvoj. Skup je bio veoma dobro posećen (preko 60 prisutnih), bez obzira na vremenske uslove.\nIZVEŠTAJ SAČINIO MODERATOR SKUPA:\nRukovodilac radne grupe za sistem menadžment kvalitetom Udruženja e-Razvoj\nMob: 065 / 24 07 970


BAF Online : KULTURA & UMJETNOST\nOtvaranje izlo?be "Sarajevo u djelima likovnih umjetnika"\nSvoje radove na izlo?bi će predstaviti 28 istaknutih bh. umjetnika: Affan Ramić, Aleksandar Bukvić, Asim Đelilović, Avdo ?iga, Bo?ko Kućanski, Daniel Premec, D?eko Hod?ić, D?enita Huseinović, D?evad Hozo, D?evdet Nikočević, Edin Numankadić, Hamzalija Muhić, Irfan Hozo, Izet Alečković, Izudin Porović, Lejla Ćehajić, Mehmed Zaimović, Mensur Porović, Mirsad Mustajba?ić, Mirsad ?ehić, Nela Hasanbegović, Ragib Lubovac, Renata Papi?ta, Safet Zec, Seid Hasanefendić-Trabzon i ?eljko Filipović. Posthumno će biti predstavljeni i radovi Fuada Arifhod?ića i Mirsada Konstantinovića.Gosti izlo?be bit će zanatlije sa Ba?čar?ije:Malik Đulić, Mehmed U?ičanin, Midhat Bećar, Nasir Jabučar i Nermina Begović.\n"Jedna od namjera bila nam je i ta da kroz ovu izlo?bu skrenemo pa?nju na Ba?čar?iju, koja predstavlja segment va?an za Sarajevo, a koja je zapostavljena. Stoga smo kao goste učesnike izlo?be pozvali zanatlije koji se bave primijenjenim zanatima i koji su nosioci tradicije i duhovnosti ovog dijela grada", istaknuo je na press konferenciji autor izlo?be D?eko Hod?ić.Na izlo?bi će biti dodijeljene nagrade ?irija i nagrada publike.\nDogradonačelnik Sarajeva Josip Juri?ić kazao je da je riječ o izlo?bi koja će zasigurno doprinijeti promociji Sarajeva, te izrazio nadu da će izlo?ba postati tradicionalna.\nIzlo?ba će biti otvorena do 30. augusta.


I pored odluke Ustavnog suda BiH, 9. januar proglašen neradnim danom u RS-u\nNaslovnica Krajina Banja Luka I pored odluke Ustavnog suda BiH, 9. januar proglašen neradnim danom u...\nBanja Luka – Vjernici pravoslavne vjeroispovijesti u Republici Srpskoj (RS) imaju pravo na plaćeni izostanak sa radnog mjesta danas i sutra – na Badnji dan i Božić u skladu sa Zakonom o praznicima Republike Srpske.\nIz Ministarstva uprave i lokalne samouprave RS-a saopšteno je da je\npraznik entiteta Dan Republike, koji se praznuje 9. januara, i to je neradni dan.\nPodsjećamo, Ustavni sud BiH je svojom odlukom krajem 2015. godine proglasio Dan RS-a neustavnim.\nU dane entitetskih praznika ne rade organi i organizacije entiteta, organi jedinice lokalne samouprave, preduzeća, ustanove i druge organizacije i osobe koja profesionalno obavljaju uslužne i proizvodne djelatnosti, saopšteno je iz Ministarstva uprave i lokalne samouprave RS-a.\nIz Ministarstva navode da je zakonom propisano da će načelnik opštine, odnosno gradonačelnik, odrediti koja su preduzeća, ustanove i druge organizacije sa područja jedinice lokalne samouprave dužni da rade u dane praznika RS-a i u kom obimu radi zadovoljenja neophodnih potreba građana.\nOlivera 6. siječnja 2016. At 15:17\nOčekujem da u subotu 9. januara ustavni sud BiH radi punim kapacitetom. Ako se to ne desi, smatraću da slave dan Republike Srpske.\nDrazen Erdemovic 6. siječnja 2016. At 13:42\nTako je to kad je diktatura pa drugom zelis zabraniti njegov dan a nametnuti svoj dan.\ndrugar 6. siječnja 2016. At 12:56\nBosnjaci bi hteli da ukinu svako pravo Srbima,pa i pravo na dan RS.Zasto su Bosnjaci jedini narod na svetu koji ne zeli imati svoj jezik?Da bi uskoro Srbe i Hrvate predstavili Bosancima hriscanske veroispovesti koji govore bosanskom jezikom.


Vesti - Predstavljena Humana mapa Novog Sada - preduzetnici pomažu ugroženim sugrađanima\nPredstavljena Humana mapa Novog Sada - preduzetnici pomažu ugroženim sugrađanima\nHumana mapa okuplja novosadske preduzetnike koji deo svoje robe ili usluga odvajaju za siromašne sugrađane, Novi Sad jedini grad koji ima svoju humanu mapu.\nNovi Sad, 29. jun 2021. - Humana mapa Novog Sada - internet platforma koja okuplja novosadske preduzetnike koji pomažu siromašnim i ugroženim građanima, odvajajući za njih deo svoje robe ili usluga - predstavljena je novinarima u Novom Sadu, u okviru petodnevnog Festivala filantropije. Na ovoj platformi su preduzetnici različitih profila koji mesečno doniraju hranu, piće, usluge prevoza, higijensko kozmetičke kao i zdravstvene i usluge psihološke podrške ili daju svoj prostor na korišćenje građanima Novog Sada koji su beskućnici ili su u povećanom riziku od siromaštva.\nHumanu mapu Novog Sada kreiralo je udruženje građana „Patrija“ u čijem fokusu je pružanje pomoći socijalno ugroženim sugrađanima ali i negovanje i podsticanje kulture davanja.\n„Novi Sad je jedini grad koji ima svoju humanu mapu i svi treba da budemo ponosni zbog toga. Zahvaljujemo se svim preduzetnicima koji su deo Humane mape Novog Sada i pozivamo i ostale da se pridruže. I najmanja donacija je velika podrška“, rekla je Dragana Nešin iz Udruženja „Patrija“ i objasnila da se lakše pomaže ugroženima ako ima mnogo nas koji možemo malo da damo. Ona je, takođe, pozvala Novosađane da pogledaju ko su preduzetnici koji su deo Humane mape i da ih podrže tako što će od njih kupovati robu ili usluge, i na taj način se uključiti u ovaj lanac davanja i pomaganja.\nNa tribini organizovanoj povodom predstavljanja Humane mape, rečeno je da je što veće uključivanje zajednice u humanitarne akcije veoma važno, kao i medijska promocija humanitarnih akcija i dobročinstava, kako bismo pomogli višestruko marginalizovanim sugrađanima koji su, takođe, deo naše zajednice i moraju na nju da se oslone.\nHumana mapa Novog Sada nalazi se na adresi www.humanamapans.com\nHumana mapa Novog Sada je razvijena u sklopu Projekta za unapređenje okvira za davanje koji finansira Američka agencija za međunarodni razvoj (USAID), a sprovodi Koalicija za dobročinstvo, koju predvodi Fondacija Ana i Vlade Divac. Ostali članovi Koalicije su Trag fondacija, Catalyst Balkans, SMART Kolektiv, Srpski filantropski forum, Forum za odgovorno poslovanje i Privredna komora Srbije.


IZVJEŠTAJ O STRANIM INVESTICIJAMA IZNENADIO MNOGE: Kina najveći 'tajni' investitor u Crnoj Gori | Slobodna Bosna\nKineske investicije odnosile su se na ulaganja u preduzeća u Crnoj Gori ili njihovu kupovinu, kupovinu nekretnina i takozvani interkompanijski dug, odnosno firme iz Crne Gore su pozajmljivale novac od kompanija iz Kine. Međutim, cifre iz tabele Centralne banke označene su sa “povjerljivi podaci”.\n20. Okt. 2020 21. Okt. 2020\nNarodna Republika Kina postala je ubjedljivo najveći investitor u Crnoj Gori sa 70 miliona direktnih investicija u periodu od početka godine do kraja avgusta. U izvještaju o stranim direktnim investicijama, koji je Centralna banka juče objavila, detaljniji podaci o njihovim ulaganjima označeni su povjerljivim, odnosno tajnim.\nUkupne strane investicije za ovih osam mjeseci iznosile su 468 miliona eura, dok su u istom periodu prošle godine bile 515 miliona eura.\nKineske investicije odnosile su se na ulaganja u preduzeća u Crnoj Gori ili njihova kupovina, kupovinu nekretnina i takozvani interkompanijski dug, odnosno firme iz Crne Gore su pozajmljivale novac od kompanija iz Kine. Međutim, cifre iz tabele Centralne banke označene su sa “povjerljivi podaci”.\nU prošloj godini, kao i u 2018, Kine nije bilo na spisku 50 država koje su pojedinačno navedene na spisku zemalja odakle su dolazile investicije, već je mogla biti među “ostalima” ili iz ove države uopšte nije bilo investicija.\nU 2017. godini Kina se nalazi na spisku, ali su strane direktne investicije iz ova najveće azijske zemlje iznosile svega 676 hiljada eura, a i tada su bile “povjerljive”.\nNisu poznate veće kineske investicije u Crnoj Gori, ali bi među njima mogla biti gradnja vjetroelektrana na Možuri kod Ulcinja, koje je posredno preko firme sa Malte kupila kineska kompanija “Shanghai Electric Power”. Za auto-put, koji je investicija Crne Gore, su glavni izvođač radova.\nU ovogodišnjem izvještaju o stranim direktnim investicijama nema Malte, dok je proteklih godina bila i među državama odakle su dolazili značajni iznosi. Kineske kompanije u Crnoj Gori grade i dionicu auto-puta: CRBC, a treba da počnu i rekonstrukciju termoelektrane.\nIz Evropske komisije su više puta izražavali zabrinutost zbog rasta kineskog uticaja u Crnoj Gori i regionu.\nKomesar za proširenje EU Oliver Varhelji nedavno je kazao da “postoji zabrinutost za socioekonomske i finansijske efekte koje bi kineske investicije mogle da imaju”. On je ocijenio i da će kroz investicioni okvir za Zapadni Balkan dati bolje ponude od kineskih investitora.\nNa drugom mjestu po direktnim stranim investicijama, daleko iza Kine, ove godine je Italija sa investirana 43,3 miliona eura.\nIz tabela Centralne banke poznato je da je 7,9 miliona investirano kroz pozajmice od italijanskih kompanija, dok je preostali iznos od oko 35,4 miliona označeno kao “povjerljivo”, a odnose se na investicije u domaća preduzeća i banke kao i u kupovinu nekretnina. Ovo je značajan rast investicija iz Italije, jer su prošle godine iznosile svega 6,7 miliona eura.\nPrva država po investicijama iz prošle godine Rusija, sada je na trećem mjestu.\nZa osam mjeseci ove godine iz Rusije je stiglo 42,5 miliona eura, od čega su pozajmice od ruskih kompanija 15 miliona, a i Rusi su u kupovinu nekretnina uložili 14,4 miliona. Preostali iznos od oko 13 miliona odnosi se na ulaganje u crnogorske kompanije i banke i povraćaj domaćeg kapitala, ali su te dvije sume proglašene tajnim.\nČetvrta zemlja po investicijama u ovoj godini je Švajcarska sa 37,3 miliona eura, a kod ulaganja iz ove zemlje ništa nije proglašeno “povjerljivim”. Pozajmice od kompanije iz ove države iznose 30,2 miliona eura, iz Švajcarske je stiglo 4,6 miliona za nekretnine, a ulaganje u domaća preduzeća i banke iznosi 2,5 miliona eura\nSljedeći po investicijama su Sjedinjene Američke Države sa 21,5 miliona eura, od kojih je poznato ulaganje od 18,5 miliona eura, dok su “povjerljiva” ulaganja od tri miliona. Na šestom mjestu po iznosu ulaganja su Ujedinjeni Arapski Emirati sa 20,9 miliona, od čega je tajnom ulaganje od osam miliona investirano u kupovinu nekretnina i povraćaj kapitala.\nSlijede investicije iz Njemačke sa 18,8 miliona, Holandije sa 17,3 miliona, Srbije sa 13,4 miliona, Estonije 9,8 miliona…\nStranci smanjili ulaganje u kompanije i kupovinu nekretnina, ali više pozajmljuju\nOd ukupnog iznosa investicija, za ovih osam mjeseci stranci su u kompanije i banke u Crnoj Gori investirali 86 miliona eura, dok je u istom periodu prošle godine ta cifra bila značajno veća 181 milion eura.\nStranci su u kupovinu nekretnina u Crnoj Gori ove godine investirali 62,8 miliona eura, dok su lani te transakcije vrijedile 108,7 miliona eura.\nU toku ovog perioda kompanije iz Crne Gore su od stranih pozajmile 291 milion eura, što je značajno više od prošlogodišnjih 210,6 miliona.\nOstala investiranja sada su vrijedila 28,4 miliona, dok su lani bila 14,5 miliona eura.\nOdliv stranih investicija, novac koji su stranci povukli iz Crne Gore, za ovih osam mjeseci bio je 148,3 miliona eura, dok je u istom periodu lani “odliveno” 255,6 miliona eura.\nTako da je neto priliv stranih direktnih investicija od januara do kraja avgusta iznosio 320 miliona, i bio je veći nego za taj period prošle godine kada je iznosio 259,3 miliona.


Prvih 100 domaćinstava u Sarajevu dobilo sredstva da prestane da se greje na ugalj\nSlika: Darcey Beau on Unsplash\nU okviru pilot-projekta subvencija za domaćinstva u Kantonu Sarajevo, 77 korisnika će dobiti subvencije za instaliranje sertifikovanih peći na pelet za grejanje umesto svojih kotlova na ugalj, dok će 27 odabranih uvesti toplotne pumpe.\nOd 2.610 prijava na javni poziv unutar projekta Zeleni ekonomski razvoj, validno je bilo samo 817, objavilo je Ministarstvo komunalne privrede, infrastrukture, prostornog uređenja, građenja i zaštite okoliša Kantona Sarajevo. U saopštenju je navelo da je odlučilo da dodeli bespovratna sredstva za 77 domaćinstava za zamenu peći i kotlova na ugalj i druga čvrsta goriva onima koji rade na pelet.\nPored toga, 27 prijavljenih će dobiti subvencije da se prebace na toplotne pumpe. Tako su ukupno 104 stambene jedinice odabrane za početak kampanje odbacivanja uglja u administrativnom području u kojem se nalazi glavni grad Bosne i Hercegovine. Svrha plana kantonalne vlade je da se poboljša kvalitet vazduha, jer se Sarajevo redovno kotira pri vrhu tabela najzagađenijih velikih gradova sveta.\nSubvencije za nove peći i kotlove, s idu do 70 odsto ukupnih troškova ili najviše 2.500 evra po komadu, u poređenju sa plafonom od 40 procenata odnosno maksimalnih 3.500 evra za potrebna ulaganja u toplotne pumpe.\nPilot-projekat je sproveden u okviru Zelenog ekonomskog razvoja, kojeg finansira Švedska. Ipak, ministarstvo je saopštilo da je poduhvat vredan 280.000 evra izvelo samo svojim sredstvima. U pilot-projektu je učestvovao i Program Ujedinjenih nacija za razvoj – UNDP.\nTagovi: dekarbonizacija, energetska efikasnost, energetska tranzicija, grejanje, kvalitet vazduha, zagađenje, zagađenost vazduha, životna sredina\nPočetna » Vesti » Životna sredina » Prvih 100 domaćinstava u Sarajevu dobilo sredstva da prestane da se greje na ugalj


Toro Roso postaje Alfa Tauri, bolid predstavlja 14. februara - SPORTSKI ŽURNAL\nToro Roso postaje Alfa Tauri, bolid predstavlja 14. februara\n21 decembar, 2019 0\nČelnici Red Bul odlučili su da njihova druga ekipa nosi ime njihove modne marke koja je lansirana 2016.\nNekadašnja ekipa Toro Roso, koja će se od naredne sezone zvati Alfa Tauri, potvrdila je datum predstavljanja novog bolida za sezonu 2020, prvog pod novim imenom.\nČelnici Red Bul odlučili su da njihova druga ekipa nosi ime njihove modne marke koja je lansirana 2016. pa je tako ime Toro Roso otišlo u istoriju posle 14 godina privedenih u karavanu Formule 1.\nAlfa Tauri novi bolid predstaviće petak 14. februara, kako je najavljeno, u večernjim satima u Red Bulovoj „Hangar 7” bazi u Salsburgu i to će biti prvi puta da se ta lokaciju koristiti za promociju F1 bolida.\nToro Roso je u Formuli 1 debitovao 2006. kad su jedini koristili Kosvortove V10 motore dok su ostale ekipe koristile V8 agregate bez ograničenja broja obrtaja. Prvu pol-poziciju, postolje i trijumf ostvarili su na Velikoj nagradi Italije 2008. kad je u kokpitu sedeo Nemac Sebastijan Fetel.\nNa drugo postolje Toro Roso je čekao sve do 2019. kad je u Nemačkoj Rus Danil Kvjat trku završio na trećoj poziciji, iza Maksa Ferstapena i Sebastijana Fetela. Potom je Pjer Gasli u Brazilu bio drugi iza Ferstapena i tako Toro Rosu doneo treće, ujedno i posljednje postolje u istoriji.\nToro Roso je proteklu sezonu završio na šestom mestu u konkurenciji konstruktor i tako je izjednačio svoj najbolji plasman iz 2008. Objavom datuma predstavljanja bolida pod novim imenom postali su druga ekipa koja je saopštila kad će javnosti pokazati „aždaju” na točkovima za 2020. Ferari je već objavio da će bolid predstaviti 11. februara.


Severna Koreja ne učestvuje u kvalifikacijama za Svetsko? - Sportske novosti\nNaslovna Fudbal Novosti Fudbal Severna Koreja ne učestvuje u kvalifikacijama za Svetsko?\nSeverna Koreja ne učestvuje u kvalifikacijama za Svetsko?\nSeverna Koreja je obavestila vlasti da njen tim planira da ne učestvuje u kvalifikacijama za Svetsko prvenstvo u fudbalu sledećeg meseca, koje će se održati u Južnoj Koreji, zbog straha od korona virusa, saopštila je danas fudbalska asocijacija Južne Koreje.\nSevernokorejska fudbalska asocijacija (PRKFA) poslala je u petak pismo Azijskoj fudbalskoj konfederaciji (AFC) u kome je navela da njen tim neće učestvovati u drugom krugu kvalifikacija, izjavio je portparol Korejske fudbalske asocijacije (KFA) Li Ðae-čul, preneo je Rojters.\nPrethodni tekstLakersi zaustavili seriju od 3 poraza pobedom nad Jokićem\nSledeći tekstStojković: Asano je izdao kompletan tim


Ubijen olimpijski sprinter iz Ekvadora, propustio Tokio zbog odbijanja doping kontrole - Telegraf.rs\nAleks Kvinonez ubijen je ispred tržnog centra u gradu Gvajakil\nOlimpijski sprinter iz Ekvadora Aleks Kvinonjez ubijen je u blizini svog doma u gradu Gvajakvil. Kvinonjez je imao 32 godine, a ubile su ga nepoznate osobe dok je šetao sa prijateljem ispred tržnog centra u gradu, u petak.\nKvinonez je imao 32 godine, a ubile su ga nepoznate osobe dok je šetao sa prijateljem ispred tržnog centra u gradu, u petak. Ekvadorac se takmičio na trkama na 100 i 200 metara, a vrhunac karijere mu je bio u Londonu 2012. godine, kada je oborio, u to vreme, nacionalni rekord na 200 metara, sa 20,28 sekundi, završivši na 7. mestu u finalu.\nNa Svetskom prvenstvu u Kataru osvojio je bronzanu medalju 2019. godine. On drži nacionalne rekorde na 100 i 200 metara - deonicu od 100 metara istrčao je za 10.09 sekundi, a 200 metara za 19.87. Kvalifikovao se i za Olimpijske igre u Tokiju, ali mu nije bilo dozvoljeno da se takmiči jer je preskočio doping kontrolu.\nVideo: Malina Li i Šljivan Iv: Predstavljene maskote Svetsko atletskog prvenstva u dvorani Beograd22\nGlasajte da naša Adriana Vilagoš postane zvezda u usponu Evropske atletike


Bodo Veber: Nemačka će podržati Srbiju ako promeni politiku prema Kosovu | Hronika\nPočetna strana > Hronika > Bodo Veber: Nemačka će podržati Srbiju ako promeni politiku prema Kosovu\nBodo Veber: Nemačka će podržati Srbiju ako promeni politiku prema Kosovu\nNemački politikolog Bodo Veber ocenio je danas da će Nemačka podržati kandidaturu Srbije za članstvo u EU ukoliko Beograd promeni svoju državnu politiku prema Kosovu i izruči Ratka Mladića Haškom tribunalu.\n"Ako Srbija promeni svoju državnu politiku prema Kosovu i izruči Ratka Mladića još ove godine Haškom tribunalu, ni Nemačka u tom slučaju više neće moći da koči Evropsku uniju pri davanju Srbiji statusa kandidata", rekao je Veber za Dojče vele na srpskom jeziku uoči posete potpredsednika Vlade Srbije Božidara Đelića Berlinu.\nOn je podvukao da glavni razlog zbog kojeg Nemačka neće podržati kandidaturu Srbije leži u nemačkoj unutrašnjoj politici.\n"Tu je jasna linija, pogotovo sa novom Vladom od jeseni prošle godine, da se do daljeg neće podržavati proširenje Evropske unije na Zapadni Balkan, izuzev Hrvatske", ocenio je Veber.\nDojče vele ocenjuje da Nemačka neće podržati kandidaturu Srbije za EU, ali ni ratifikaciju Sporazuma o stabilizaciji i pridruživanju iz dva razloga. Prvi razlog je taj što Srbija ne želi da prizna nezavisnost Kosova, a drugi - nedovoljna saradnja sa Haškim tribunalom.\nDojče vele navodi da će Đelić posetu Nemačkoj iskoristiti za lobiranje za kandidaturu Srbije za članstvo u EU, ali da to, kako tvrdi taj radio, neće ići baš lako.\nPodseća se da, prema poslednjoj odluci nemačkog Ustavnog suda, svaku novu kandidaturu za članstvo u Evropskoj uniji neke zemlje, prethodno mora da odobri nemački parlament.\nZbog toga je, navodi Dojče vele, potpredsedniku Vlade Srbije, od ukupno 50 planiranih sastanaka tokom višednevne posete službenom Berlinu, najvažniji onaj kada će se obratiti članovima parlamentarnog Odbora za pitanja Evropske unije.\nPolitikolog Veber kaže da postoji i značajna simbolika u tome što u Nemačku ovoga puta ne dolazi ministar spoljnih poslova Srbije Vuk Jeremić.\nNe čudi to što u Berlin ovog puta nije došao ministar spoljnih poslova Srbije Vuk Jeremić, koji je svojim nacionalističkim istupima poslednjih meseci prilično udaljio Srbiju od Evropske unije", ocenjuje Veber za Dojče vele.


Stanković: Končuljski sporazum ne postoji - 31.07.2018, Sputnik Srbija\nStanković: Končuljski sporazum ne postoji\nPredsednik Koordinacionog tela za Preševo, Bujanovac i Medveđu Zoran Stanković kazao je, povodom izjava Albanaca iz tih opština da Srbija ne poštuje „končuljski... 31.07.2018, Sputnik Srbija\npolitika, vesti, bujanovac, preševo, medveđa, zoran stanković\n16:25 31.07.2018 (Osveženo: 14:50 30.08.2021)\n© Foto : Medija centar BeogradZoran Stanković\nPredsednik Koordinacionog tela za Preševo, Bujanovac i Medveđu Zoran Stanković kazao je, povodom izjava Albanaca iz tih opština da Srbija ne poštuje „končuljski sporazum“, da taj sporazum ne postoji, već samo Izjava o demilitarizaciji takozvane Oslobodilačke vojske Preševa, Bujanovca i Medveđe (OVPBM).\nAlbanci sa juga Srbije su nakon usvajanja Zakona o ratnim memorijalima u Skupštini Srbije navodili i da je Srbija „končuljskim sporazumom“ amnestirala sve pripadnike takozvane OVPBM, te da nema ničeg spornog u tome da se poginulim pripadnicima te terorističke formacije podižu spomenici.\nStanković je za Tanjug objasnio da je Izjava o demilitarizaciji Oslobodilačke vojske Preševa, Bujanovca i Medveđe, koja postoji samo na engleskom jeziku, potpisana u Končulju 2001. godine i ponovio je da to nije „končuljski sporazum“.\n„Izjavu o demilitarizaciji OVPBM potpisali su tadašnji šef Kancelarije NATO-a za SR Jugoslaviju Šon Saliven i komandanti Oslobodilačke vojske Preševa, Bujanovca i Medveđe i tom izjavom regulisano je da se naoružane formacije razoružaju, polože svoje oružje i da se uspostavi mir na tom prostoru“, kazao je Stanković.\nDodao je da je naša zemlja dužna da sve ugovore i dokumenta na koje se obavezala poštuje, kao i da sve svoje ustavne zakone i konvencije o nacionalnim manjinama poštuje i da primenjuje u svakodnevnom radu.\n„To mi u našem svakodnevnom radu, u saradnji sa opštinama Preševo, Medveđa i Bujanovac, primenjujemo i ispunjavamo sve zadatke koji su predviđeni tim dokumentima“, zaključio je Stanković.\n12:44Federerova verna senka „zna“ ko je Đokoviću „najveći rival“


Aleksandra Pandurević traži se kazne organizatori demonstracija\nPoslanik Srpske demokratske stranke /SDS/ Aleksandra Pandurević izjavila je Srni da su poslanici iz RS u zgradi Parlamenta BiH u Sarajevu bili taoci policijskih struktura u BiH koje, po nečijem nalogu, nisu radile svoj posao.\n– Policijske agencije trebalo je da omoguće nesmetan rad i bezbjednost u zajedničkim institucijama – istakla je Pandurevićeva.\nNapomenuvši da je ministar MUP-a Kantona Sarajevo odbijao da pošalje policiju, Pandurevićeva je rekla da sada očekuje sankcionisanje i podizanje optužnica protiv onih koji su blokirali institucije, onemogućili slobodu kretanja i slobodan rad bez pritisaka i zakonodavne i izvršne vlasti.\n“Riječ je o krivičnom dijelu iz Krivičnog zakona BiH koji predviđa i do pet godina zatvora. Postoje snimci… Zna se koji su to ljudi bili. Takođe, očekujemo da se utvrdi odgovornost onih koji juče nisu željeli da reaguju i omoguće rad inistitucija”, dodala je ona.\nNa pitanje zbog čega su policijske agencije zakazale, ona je rekla da je u pitanju bio politički nalog njihovih šefova da ne reaguju i da budu uz demonstrante koje su sve vrijeme na “vrućoj liniji” imali predstavnike političkih opcija koji sjede u Parlamentu.\n“Svakog momenta oni su imali informacije iz parlamenta BiH, a bile su otvorene i internet komunikacije kako bi direktno pratili sjednice kolegijuma”, kaže ona.\nPoslanik SDS-a istakla je da u skorije vrijeme sigurno neće biti uslova za bezbjedan odlazak u Sarajevo i nastavak rada poslanika iz Republike Srpske.\n“Da li će poslanici iz Federacije biti spremni da evenutalno dođu u Istočno Sarajevo ili Banjaluku ne znam, ali mi njima možemo garantovati bezbjednost i da se niko od građana neće okupljati tamo gdje se održavaju sjednice parlamenta da bi demonstirirao”, istakla je Pandurevićeva.\nNaglasivši da ovo nije pitanje pozicije ili opozicije, ona je najavila da će poslanici iz Republike Srpske uskoro donijeti zajednički stav u vezi sa daljim radom u institucijama BiH.


Korupcija košta EU više od 300 milijardi evra godišnje\nČlanice Evropske unije korupcija košta 323 milijarde evra godišnje ili tri puta više nego što se ranije procenjivalo, pokazuje novi izveštaj nemačke Bertlsman fondacije i berlinske Herti škole uprave.\nProcenjena cena korupcije je na nivou gotovo trećine predloženog budžeta EU za 2014-2020. a istraživanjem se dovodi u pitanje i uverenje da članstvo u EU doprinosi smanjenju korupcije.\nIstraživanje je ukazalo i na vezu između korupcije i budžetskih deficita u EU, posebno u Grčkoj i Italiji.\nRezultatima istraživanja dovodi se u pitanje i rasprostranjeno verovanje u pozitivne efekte članstva EU na korupciju.\n"Da li evropeizacija zaista pomaže upravi? Pa, Italija i Grčka su mnogo nazadovale poslednjih godina. Dakle, izgleda da ne pomaže da se unapredi uprava", naglasila je Munđiu-Pipidi na konferenciji u Evropskom parlamentu 9. aprila.\nČlan budžetskog komiteta Evropskog parlamenta Jens Gajer (Geier) je rekao da kontrolni sistemi članica EU ne otkriju više od 60 odsto finansijskih grešaka što, kako je istakao, ukazuje da članice moraju da preuzmu odgovornost za ispravno upravljanje budžetom EU.\nPrema propisima EU, Evropska komisija i Parlament ne mogu da se mešaju u to kako regioni i članice troše sredstva ali mogu da ih pozovu na odgovornost zbog mogućih malverzacija.\n"Potreban nam je evropski javni tužilac. To je jedini način i prilika za EU da bolje zaštiti svoje finansijske interese i da se bori sa korupcijom", rekao je na konferenciji Gajer.


GORSKI HOTELA &SPA – Nova energija Kopaonika - Reminder\nHome 2 SWEET ESCAPE\tGORSKI HOTELA &SPA – Nova energija Kopaonika\nNovi luksuzni hotel na stazi Malo Jezero\nGorski Hotel & Spa je početkom 2019. godine otvrorio vrata prvim gostima, čime je Kopaonik dobio još jedan izuzetan hotel visoke kategorije, smešten na ekskluzivnoj lokaciji u samom centru Kopaonika, nadomak ski staze Malo Jezero. Hotel raspolaže sa 118 luksuznih soba i apartmana, a odlikuju ga vrhunski komfor, nenametljiv luksuz planinskog stila, toplina i miris drveta koje preovlađuje u enterijeru, kao i neponovljivi pogledi na prelepu prirodu Kopaonika, koja okružuje hotel.\nVrhunski građen objekat savršeno je uklopljen u planinski ambijent, a rezultati rada u prvih mesec dana su izuzetni. Popunjenost preko 80 posto i pozitivni komentari gostiju dovoljan su pokazatelj uspešnog starta trenutno najboljeg hotela na Kopaoniku, pored čuvenog Grand Hotel & Spa.\nGorski Hotel je remek-delo arhitekata Dušana Tešića i Dušanke Vučenović, a karakterišu ga vrhunski prirodni materijal i dizajn po uzoru na najsavremenije trendove u eminentnim evropskim planinskim centrima. Najveća prednost ovog hotela je svakako ekskluzivna lokacijaza ski in i ski out, sa fascinantnim pogledima na staze i vrhove Kopaonika.\nHotel raspolaže svim sadržajima potrebnim za kvalitetan odmor, počev od 118 luksuznih, prostranih soba i apartmana, lobby bara odakle se izlazi pravo na glavno šetaliste u turističkom centru, restorana sa 200 mesta gde se služi vrhunski doručak i večera za goste hotela, a la carte restorana sa izuzetnom gastronomskom ponudom, kao i restorana za skijaše koji će uskoro dobiti jednu od najlepših bašta u centru Kopaonika. Masivni kamini, puno drvo, elegantni detalji i mnogo topline odlikuju ovaj moderan hotel.\nZa početak ili kraj dana, tu je prelepi spa & wellness centar sa bazenom odakle se ove zime upija pogled na snežne padine Kopaonika, a pored bazena tu je čitav niz spa sadržaja, od saune do slane sobe, turskog kupatila i tepidarijuma, kao i ekskluzivnih tretmana osmišljenih za potpuno uživanje.\nHotel raspolaže i kongresnim centrom kapaciteta do 500 mesta, sa najmodernijom opremom za organizaciju svih vrsta skupova i događaja, a prve grupe će ugostiti već u martu.\nZa goste hotela obezbeđen je i parking, garaža, kao i skijašnica i brojni drugi sadržaji za odmor od pet zvezdica.\nEkskluzivna lokacija u samom centru Kopaonika, ski in-ski out\n118 luksuznih soba i apartmana\nSpa centar na 390m2, zatvoreni i otvoreni bazen sa pogledom na ski stazu\nLobby bar sa kaminom\nGORSKI HOTELA &SPA – Nova energija Kopaonika was last modified: mart 11th, 2019 by Mldnirem\nStrazbur – grad iz kojeg rode nikad...\nGenerali Srbija generalni sponzor 86. Međunarodnog sajma...


Radio 021\t21.10.2017 15:37\n"U prvom kontaktu sa izgrednikom kojeg su prijavili građani, on je nasrnuo na nju i teško je povredio. Napadač je uhapšen i u svojoj izjavi je rekao da je želeo da udari policijskog službenika, a pošto nije smeo muškarca, onda je udario ženu", rekao je Rebić za RTS.\n"Prošle godine taj broj je smanjen, ali je i dalje neprihvatljiv. MUP najoštrije osuđuje te napade", naveo je Rebić.\nKako je saopštila policija, u četvrtak, oko 8.30h, građani su obavestili policiju da ih on uznemirava i da se neprimereno ponaša, u blizini Železničke stanice. Kada je policajka iz stanice na Detelinari došla na lice mesta, on ju je, bez ikakvog povoda, udario pesnicom u lice i polomio joj nos. Prema nezvaničnim saznanjima, napadač je bio pod uticajem alkohola.


Dr Kisić Tepavčević: Situacija bolja, uz oprez i vakcinaciju čeka nas opuštanje - Radio televizija Pančevo\nDr Kisić Tepavčević: Situacija bolja, uz oprez i vakcinaciju čeka nas opuštanje\n4. maja 2021. 4. maja 2021. 0117\n-Ono što nam je išlo u prilog bilo je toplo vreme, pa je većina okupljanja bila na otvorenom prostoru koji je manji faktor rizika. Uz to, znatan broj građana je vakcinisan, a i većina građana se ponaša savesno i odgovorno – rekla je Kisić Tepavčevićeva.\nOsim pada broja novozaraženih, najbolji pokazatelj povoljnije epidemiološke situacije jeste i manji broj prijema u bolnice, a veći broj otpusta, napominje ministarka i poručuje da su, ukoliko se nastavi ovim tempom, moguća ”opuštanja” zdravstvenog sistema.\nKBC ”Bežanijska kosa” je izašao iz kovid sistema, a ministarka najavljuje da će u narednom periodu, u skladu sa epidemiološkom situacijom, sigurno biti donete mere da se još neke bolnice vrate u redovan režim rada, iako, dodaje, i tu treba biti oprezan, što pokazuje i prethodno iskustvo.\n-Ako nastavimo sa ovakvom svešću, i ovakvim odzivom na vakcinaciju, sigurno nas u narednom periodu čekaju i opuštanja i dosta povoljnija situacija – navela je ona.\nInače, u Srbiji je do sada dato više od 3,5 miliona doza vakcina.Kisić Tepavčevićeva ističe da posebno ohradbruje podatak da se sve više mladih prijavljuje za vakcinaciju.\n-Nažalost, postoje delovi zemlje gde nije visok obuhvat imunizacije, kao što su Novi Pazar, gde je vakcinisano svega 14,5 odsto građana, zatim Sjenica sa devet odsto i Tutin sa 7,1 odsto. Pozivam ih da svojim primerom pokažu da su istrajni u ovoj borbi i da zajedno ubrzano idemo ka kolektivnom imunitetu – apelovala je ministarka.


Novi Sad - Gradska uprava Novog Sada izdala je građevinsku dozvolu za izgradnju prve faze šoping centra Promenada u Novom Sadu, čiji je investitor NEPI Real Estate Project One.\nPromenada, koju Novosađani sa nestrpljenjem očekuju, biće smeštena na uglu Bulevara cara Lazara i Bulevara oslobođenja. Kako je ranije objavljeno, ova investicija vredna je oko 100 mil EUR, a trebalo bi da obezbedi posao za 1.500 ljudi.\nNEPI je građevinsku parcelu od oko 33.000 m2 kupio za oko 3,7 milijardi dinara.\nIdejno rešenje tržnog centra Novi Sad je izradio projektni biro Đorđe Bajilo arhitekti na osnovu konkursnog rešenja čiji su autori firme HBRO iz Rumunije i HB Design & Handels GMBH iz Austrije.\nRešenje o izdavanju građevinske dozvole doneto je 27. aprila 2017. godine.


Vrnjacka Banja - Hoteli, Letovanje 2016\nBarcino Tours u svojoj ponudi ima hotele svih kategorija, u kojima od pratećih sadržaja možete izabrati hotel koji ima ono što Vama odgovara: bazen, kongresna dvorana, konferencijska sala, wellness centar, fitness centar... Za Vas smo izdvojili: Hotel Aleksandar, Hotel Fontana, Hotel Zvezda, Hotel Slavija, Hotel Merkur Novi i Hotel Kralj.\nHotel Aleksandar je jedan od najreprezentativnijih objekata u Vrnjačkoj banji, ima luksuzne sobe i apartmane a takođe možete uživati u SPA centru hotela, kao i u vrhunskim specijalitetima njihovog restorana. Hoteli Fontana i Zvezda su hoteli na odličnoj lokaciji u samom centru u blizini glavnog banjskog trga, nadomak parka i Vrnjačke reke. Hotel Slavija ima pristupačne cene smeštaja i odličan položaj jer jednim svojim delom ulazi u park. Hotel Merkur je tu da Vam pruži potpuni ugođaj sa svojim aqua i wellness centrom i isto tako odličnim sobama i apartmanima. U ovom hotelu možete koristiti i usluge lekara specijalista. Garni hotel Kralj je nov objekat, sa odličnim sobama i apartmanima, a nalazi se i na odličnoj lokaciji na ulazu u šetališnu zonu odmah posle kružnog toka.


AMERIKA NAPUŠTA TAČIJA: Kosovski predsednik kuca NA VRATA Rusije | DNEVNE\nAMERIKA NAPUŠTA TAČIJA: Kosovski predsednik kuca NA VRATA Rusije\nKosovo svoj budžet puni stranim donacijama koje su od januara prošle godine do septembra iznosile 182,3 miliona evra, što je za oko sto miliona evra manje u odnosu na isti period 2015. godine.\nNa putu do kase neke međunarodne institucije, Kosovu kao još međunarodno formalno nepriznatoj državi stoji Srbija.\nDirektan poziv Hašima Tačija Rusiji i Španiji da priznaju Kosovo različito se tumači iz srpskog i albanskog ugla.\nDok srpski analitičari u tome vide „očajnički vapaj“ Kosova, koje je ostalo bez podrške svog mecene Amerike, što znači i bez para, albanski komentatori na ovo gledaju kao na „diplomatsku zrelost kosovskog predsednika“.\n„Amerika i njen spoljnopolitički odnos prema Balkanu i prema Kosovu više ne postoji, mi smo za njih irelevantni i više se nama ne bave.\nCrna Gora je pokazatelj da Amerika sada zaista ne može da se bavi Balkanom, a kamoli da vodi kampanju, a svaka kampanja koju su vodili za Kosovo je bila ozbiljna, jer trebalo je ozbiljno raditi, zastrašivati i ucenjivati i potplaćivati…\nKosovo nema samostalnu spoljnu politiku. Do sada su to radili preko SAD administracije, pa su to pokušali preko bivše američke administracije, preko liberalnih elita.\nAli oni su poražene svuda — od Velike Britanije, pa do Amerike. Gube borbu u Francuskoj, svuda jačaju konzervativne desne elite koje ne idu na ruku Albancima.\nZamislimo da u Francuskoj pobedi Marin le Pen! Može da se desi u tom slučaju da Francuska povuče priznanje Kosova“, uveren je Filipović.\nSasvim suprotno na stvari gleda Nedžmedin Spahiu, politikolog iz Prištine. On kaže da je direktan poziv Rusiji i Španiji da priznaju Kosovo — odraz zrelosti diplomatije Hašima Tačija.\nOn smatra i da Kosovo nije ostalo usamljeno i da je Amerike i dalje ista prema Prištini, što se dalo videti iz čestitke koju je Donald Tramp uputio Kosovu za dan državnosti.\nAko se Grčka, kako Spahiu tvrdi, i premišljala da prizna Kosovo, sasvim je sigurno da posle dva pisma koja su juče ujutro osvanula na jednom grčkom restoranu u Prištini, gde je na zastavi Grčke ispisano — „Čemerija (oblast u Grčkoj naseljena Albancima prim.a.) je Albanija“, i „Ovoj zastavi nije mesto na teritoriji Albanije“, od premišljanja će odustati.\nS druge strane, posle sastanaka direktora Kancelarije za Kosovo i Metohiju Marka Đurića sa ambasadorom Ruske Federacije Aleksandrom Čepurinom, na kome su razgovarali o pripremama za narednu redovnu sednicu Saveta bezbednosti UN o Kosovu i Metohiji, kao i o zajedničkom delovanju u sprečavanju članstva samoproglašenog Kosova u međunarodnim organizacijama, situacija sa Moskvom je jasna.\nS obzirom da te ekonomije nema, Kosovu ne preostaje ništa drugo nego da se svom snagom baci na skupljanje priznanja kako bi se uvuklo u neku od svetskih organizacija, bilo u EU ili UN, i dokopalo stalnih pristupnih fondova.\nJer činjenica je da je lako moguće da američki predsednik Tramp Kosovo ipak ostavi na staranje Evropskoj uniji, gde para nema.\nKosovo, da podsetimo svoj budžet puni stranim donacijama koje su od januara prošle godine do septembra iznosile 182,3 miliona evra, što je za oko sto miliona evra manje u odnosu na isti period 2015.\nStručnjaci tvrde da je trend opadanja stranih investicija rezultat rasta korupcije i političke nestabilnosti na Kosovu.\nJedina prepreka Kosovu do međunarodnih kasa je Srbija, pa otud i ne čudi obnovljeno prijateljstvo Kosova sa Hrvatskom koja, kao članica EU, jedino može da na neki način, „uslovljava“ Srbiju na putu ka EU.


Vesti online / Scena / Šoubiznis / Šerbedžija dovodi Anđelinu Džoli na koncert u Beogradu?\nŠerbedžija dovodi Anđelinu Džoli na koncert u Beogradu?\nRade Šerbedžija, poznati umetnik i glumac sa holivudskom karijerom, održaće koncert 21. januara u Madlenianumu. Ovim sada već tradicionalnim nastupima Šerbedžija nekoliko godina unazad oduševljava brojnu publiku u Srbiji svojim emotivnim stihovima i melodijama.\nDolaze nam u goste: Rade Šerbedžija i Anđelina Džoli\nNa njegovim koncertima uvek bude i nekoliko iznenađenja, tako je na jednom od nastupa u Beogradu ovacije publike izazvao iznenadni izlazak na binu jednog od najpoznatijih domaćih kantautora Đorđa Balaševića, zatim i nastup Saše Lošića, frontmena "Plavog orkestra".\nPretpostavlja se da će ovoga puta iznenađenje biti dolazak Anđeline Džoli, jer je pre desetak dana u emisiji "Ćirilica" Rade otkrio da će dovesti Anđelinu u Beograd oko Nove godine i otkrio da je holivudska diva trebalo sa njim "inkognito" da doputuje u našu prestonicu pre nekoliko dana, ali da su je u tome sprečile pripreme za premijeru filma "U zemlji krvi i meda", koja je zakazana za 2. decembar.\nŠerbedžija je, inače, još krajem avgusta ove godine najavljivao Anđelininu posetu Beogradu...\nŠOUBIZNIS Pojeftinili: Slike sa venčanja prodali za “samo“ dva miliona dolara


Septembar 10, 2019 10:55\nSrpski član Predsedništva BiH Milorad Dodik rekao je da je veoma značajno okupljanje na akademiji "Egzodus i trajanje" - podsetnik na ratna dešavanja u Vozući, kao i etničko čišćenje više od 40.000 Srba sa područja Zenice, Žepča, Banovića i Zavidovića, da bi se ukazalo na istinu o stradanju Srba koju je potisnuo međunarodni faktor.\n"Grad Doboj, udruženja neguju sećanje na stradanje u Vozući. To je mesto koje pamti i zna cela Republika Srpska, poznato po stradanju, po junaštvu, po egzodusu, po činjenici da za mnoge zločine i etničko čišćenje tog prostora nikada niko nije odgovarao, po tome da je bila prisutna mudžahedinska jedinica 'El mudžahedin', pod komandom Sakiba Mahmuljina kojeg je nedavno grad Zenica proglasio počasnim građaninom", rekao je Dodik novinarima pre početka akademije, prenosi RTRS.\nOn je podsetio da je u to vreme i sadašnji član Predsedništva BiH Šefik Džaferović bio komandant policije na tom prostoru i nije sprečio da mudžahedini ubijaju Srbe.\n"To, naravno, govori o tome da sa njihove strane nije ni čudo da se tako postupa. Ali, mi ne smemo da zaboravimo", naglasio je Dodik.\nOn je naveo da se, preuveličava, priča o Sarajevu, a ne vidi da je 2.000 ljudi iz Vozuće proterano, uništena njihova vekovna ognjišta, stradali životi, ali i materijalna sredstva, koja je trebalo obnoviti.\nDodik je naglasio da na političarima i jeste da ukazuju na nepravdu i na stradanje.\nKomšić u Velikoj Britaniji u svoje ime, Ešdaun je ovde upamćen kao međunarodni prestupnik\nSrpski član Predsedništva BiH Milorad Dodik izjavio je da predsedavajući Predsedništva Željko Komšić prisustvuje obredu posvećenom nekadašnjem visokom predstavniku u BiH Pediju Ešdaunu u Londonu u svoje ime, a ne u ime Predsedništva.\n"On tamo nije u ime Predsedništva BiH, kao što ni njegova poseta Velikoj Britaniji nije u ime Predsedništva. Pedi Ešdaun je ovde ostao upamćen kao međunarodni prestupnik, koji je u svom mandatu pogazio sve pozitivne i domaće i međunarodne pravne akte", istakao je Dodik, upitan da komentariše Komšićevo učešće na službi organizovanoj u znak sećanja na Ešdauna koji je umro u decembru prošle godine.\nSrpski član Predsedništva BiH podsetio je da je, zahvaljujući Ešdaunovim aktivnostima koje su bile, kako kaže, u maniru najgorih okupatora koji su upamćeni, BiH danas daleko od normalne zajednice, prenosi RTRS pozivajući se na Srnu.\n"Odlazeći iz BiH, za sobom je ostavio desetine i stotine ljudi i njihove porodice kojima su zbog njegovih nakaradnih i nepravnih odluka pogažena osnovna ljudska prava. Ostavio je Dejtonski sporazum na čijoj je devastaciji maksimalno radio, a baveći se političkom korupcijom iz BiH je izneo značajnu materijalnu korist", rekao je Dodik.\nAko je BiH imala neprijatelja u svojoj posleratnoj istoriji, istakao je Dodik, onda je to bio Pedi Ešdaun.\nBiHDodiketničko čišćenje Srbazločini\nU Nikšiću, Ulcinju i Virpazaru litije i molebani 0\nCrna Gora i večeras na nogama: Bog se javi! (FOTO) 127\nVlada Crne Gore: Izjava Dačića o otkazu je lažna vest 16\nRaspop Miraš Dedeići: Može biti rata u Crnoj Gori, Srbi su remetilački faktor (video) 26\nUjedinjena Srpska: U što većem broju podržati SPC i Srbe u Crnoj Gori 16\nPriština ukida platni promet na severu, zabranjuje ulazak srpskih funkcionera i vozila sa srpskim tablicama? 6622\nSKANDALOZNO: Srbi cinkarili Srbe na severu KiM! 5875\nSedmogodišnja devojčica ostala sama u autobusu kad su joj kosovski policajci bez objašnjenja odveli oca! 4181\nMađarski sud doneo odluku o izručenju Ljubiše Manitaševića Kosovu 4137\nSrpske porodice u Gracu strahuju od upada kosovske policije 3570\nU Nikšiću, Ulcinju i Virpazaru litije i molebani\n8:43 January 19, 2020\nDačić danas na sastanku alijanse za Holokaust\n8:26 January 19, 2020\nŠirom Srbije plivanje za Časni krst\n8:20 January 19, 2020\n8:17 January 19, 2020\nPorfirije: Odnos Podgorice prema SPC ništa bolji od Prištine\n8:08 January 19, 2020


Rajić: Uvoz u Srbiju pao za 42, izvoz za 37 odsto\nRed ispred prodavnice, Beograd\nKoordinator Mreže za poslovnu podršku Dragoljub Rajić izjavio je da se danas, kada je privreda Srbije u teškoj situaciji zbog virusa korona i bez realnih očekivanja da će se brzo oporaviti, vidi "kako nas je skupo koštalo to što 20 godina nismo bili u stanju da uđemo u Evropsku uniju i reformišemo društvo".\nTražnja za uvoznim proizvodima u Srbiji je već pala 42 odsto, a izvoznici imaju 37,2 odsto manje porudžbina, rekao je Rajić za Vojvođanski istraživačko-analitički centar.\nDodao je da su neke grane privrede potpuno stale, sem industrije koja je vezana za osnovne životne namirnice ili uvoza farmaceutskih proizvoda.\n"Ostalo stoji, radnje su zatvorene, ne kupuju se proizvodi koji ne spadaju u osnovne namirnice. U čitavom nizu privrednih grana pad je veliki. To je pokazala analiza koja je prethodnih dana urađena na uzorku od sedamdesetak kompanija, ali taj uzorak je reprezentativan u ovom momentu", naveo je Rajić.\nOcenio je da, sudeći po dosadašnjim potezima države, privrednici u Srbiji ne mogu očekivati značajniju pomoć, za razliku od privrednika u državama EU.\n"Sada se vidi koliko je po Srbiju bila loša politika koju smo vodili kada je o EU reč. Nažalost, pošto se nismo opredelili gde ćemo i šta ćemo, pošto smo vodili potpuno nerazumnu politiku 'ni tamo ni vamo', danas nam je privreda u gotovo beznadežnoj situaciji. EU je opredelila dva paketa pomoći, najpre hiljadu a potom još šesto milijardi evra za svoje članice. Zbog toga, recimo, u Hrvatskoj garantuju 75 odsto plate svima koji su izgubili posao, takođe preuzimaju dobar deo obaveza firmi, i to sve zahvaljujući evropskim fondovima, novcu kojim će Evropa iz tih fondova da im pomogne", rekao je Rajić.\nPodsetio je da je Srbiji Evropska unija vodeći i najveći spoljnotrgovinski partner, da njenim članicama najviše izvozimo i od njih uvozimo.\nPrema njegovim rečima, 90 odsto firmi u Srbiji pokušava da prikupi novac da zaposlenima obezbede zaradu za mart, a u aprilu neće imati ni za to.\n"Nameće se pitanje da li će morati da privremeno zamrznu celu firmu ili da li će ljude morati poslati na neplaćeno, ako ih uopšte zadrže u radnom odnosu", kazao je Rajić.\nOn je rekao da Srbija može da se povede za nekim merama koje je preduzela EU za pomoć svojoj privredi.\n"Svima koji nemaju mogućnost da na bilo koji način ostvaruju prihode, a tu pre svega spadaju mala i srednja preduzeća, država bi trebalo da na najmanje tri meseca obustavi naplatu poreza i doprinosa na zarade, ako dokažu da su im prihodi pali zbog svega što se dešava, a to se lako može videti u poslovnim knjigama. Kod nekih je pad prihoda 40 do 50 odsto, a u turizmu i ugostiteljstvu je i do 80 odsto", naveo je Rajić.\nDodao je da je i država u problemu, jer će joj pasti prihodi pošto privreda ne radi, a s druge strane mora da pomaže privredu.\n"Ne znamo kolike su stvarno naše realne rezerve na koje možemo da računamo. Pošto zvanično ne znamo kolike su rezerve države i dosta toga nije jasno, ne znamo ni kakve su nam mogućnosti i s čim će država da izađe", kazao je Rajić.\nJedan od menadžera firme koja se bavi organizacijom poljoprivredne proizvodnje u Sremu Borislav Petrić rekao je za VOICE da je dugogodišnji problem privrednika plaćanje obavezne članarine Privrednoj komori Srbije (PKS).\n"U našoj firmi je 30 radnika. Svakog meseca plaćamo 185.000 dinara obaveznu članarinu PKS, a nikakve koristi od toga nemamo. S obzirom na trenutnu situaciju u kojoj svi teško poslujemo, imamo dve mogućnosti – ili da plaćamo članarinu koja nam je nametnuta mimo naše volje i Ustavom zagarantovanog prava svakoga da ostane izvan udruživanja ili da damo otkaze četvorici zaposlenih", rekao je Petrić.\nPrema njegovim rečima, mala i srednja preduzeća bi trebalo hitno da se oslobode plaćanja poreza na dohodak, doprinosa i poreza, te da se oslobode naplate komunalnih naknada i ostalih lokalnih poreza.\nDirektor novosadskog izvozničkog preduzeća Dejan Serdar takođe je rekao da su firmama neophodne mere pomoći, u prvom redu, da se uvedu olakšice na poreze i doprinose, a potom i na druge obaveze privatnog sektora prema državi, te da se smanje ili ukinu nefiskalni nameti.\nNjegova firma bavi se izvozom prehrambenih proizvoda iz Srbije, uglavnom na tržište Iraka.\n"Robu i dalje izvozimo, ali je transport poskupeo oko 40 odsto, pa je tako kamion do Iraka donedavno išao za 3.600 dolara, a sada je 5.200 evra. Problem je i u tome što je nerealno jak kurs dinara i ne pomaže izvozu već uvozu. NBS time otežava pozicije izvozničkih firmi a sada se situacija dodatno usložnjava. Takođe, prisutne su zabrane i opstrukcije u međunarodnoj trgovini i to se pitanje mora rešiti kako bismo zadržali tržišta i nakon korone", kazao je Serdar.\nDodao je da je i cena goriva nerealno visoka, što takođe poskupljuje domaću robu i čini je nekonkurentnom.


"Potopili smo još jedan" - BIGportal.ba\n13 Maja, 2022 13 Maja, 2022 063\nSavetnik ukrajinskog predsednika Oleksij Arestovič rekao je u četvrtak kasno uveče da je brod za logistiku “Vsevolod Bobrov” pogođen kada je pokušao da dostavi protivvazdušni sistem na Zmijsko ostrvo.\nPortparol regionalne vojne administracije u Odesi rekao je da je na brodu izbio požar posle pogotka.\nBritansko ministarstvo odbrane navelo je ranije ove nedelje da Ukrajina gađa rusku protivvazdušnu odbranu i brodove za snabdevanje koji idu na Zmijsko ostrvo, u nameri da pokušaju da zaustave pokušaje Moskve da proširi kontrolu nad obalom u Crnom moru.\nUkrajinska vojska je prošlog meseca saopštila da je potopila krstaricu “Moskva”, koji je bio vodeći brod Crnomorske flote.\nU martu, ukrajinska vojska uništila je desantni brod Saratov.\nHarčenko: “Nadam se da Srbija neće”


ARRIVA NASTAVLJA SA BESPLATNIM PROGRAMOM STRUČNOG USAVRŠAVANJA ZA VOZAČE AUTOBUSA • Poportal\nNa ovaj način kompanija želi da obezbedi sticanje slova i rad na poslovima vozača autobusa u poslovnim jedinicama Arriva Litas u Beogradu, Kragujevcu, Nišu i Požarevcu.\nProgram je pokrenut prošle godine, a do sada je obuku prošlo više od polovine prijavljenih, dok je druga polovina kandidata i dalje na obuci.\n„Svi vozači koji su se do sada prijavili na naš program uspešno su prošli i savladali edukacije koju smo im obezbedili. Od svih prijavljenih kandidata, njih desetoro je položilo ispit i zaposleno je u kompaniji na neodređeno. Koliko primećujemo, polaznici su se brzo prilagodili, tako da možemo samo da pohvalimo pristup radu naših novih kolega. Takođe, kandidatima smo obezbedili i dodatne obuke sa našim ambasadorima eko vožnje, te verujemo da će uslovi koje nudimo biti značajan podstrek da se ove godine na naš program prijavi još veći broj kandidata”,\nrekao je Dušan Krstić, direktor saobraćaja u kompaniji Arriva Litas, koja posluje kao deo Deutsche Bahn-a, vodećeg svetskog provajdera u oblasti transporta i logistike.\nProgram kompanije Arriva Litas sastoji se u finansiranju sticanja „D“ kategorije za upravljanje motornim vozilom od strane kompanije, koja je ujedno i budući poslodavac, imajući u vidu da će sa kandidatom koji stekne zvanje vozača autobusa po ovom programu Arriva zaključiti ugovor o radu na neodređeno vreme.\nKompanija će za odabrane kandidate, za koje je uslov da već poseduju vozačku dozvolu „C“ kategorije, snositi troškove praktične i teorijske nastave u ovlašćenoj i odabranoj auto školi, kao i polaganje ispita.\nKompanije za javni prevoz putnika, staranjem o zadovoljstvu svojih zaposlenih i programima usavršavanja, pomažu kako radnicima, tako i bezbednoj okolini i sigurnoj vožnji za sve korisnike.\n„Ovaj program kompanije Arriva postavlja standarde u industriji, i pomaže stvaranju kvalitetnih kadrova na odgovornoj poziciji”, kaže Krstić.\nPovest o čudotvornoj ikoni Presvete Bogorodice Trojeručice – I deo


Amerikanci stežu omču oko vrata kineskog tehnološkog giganta: Šta se dešava sa „Huavejom“ - 01.08.2020, Sputnik Srbija\nAmerikanci stežu omču oko vrata kineskog tehnološkog giganta: Šta se dešava sa „Huavejom“\nSAD ograničavaju ulazak u zemlju zaposlenima u kineskim IT kompanijama, Velika Britanija je isključila „Huavej“ iz britanske 5G mreže. Trgovinski rat sa Amerikom... 01.08.2020, Sputnik Srbija\nsvet, vesti, huavej, evropa, rusija\n14:09 01.08.2020 (Osveženo: 00:59 26.08.2021)\n© Sputnik / Ilья Pitalev / Uđi u foto-galerijuHuavej\nAmerički državni sekretar Majk Pompeo saopštio je da se ograničava vizni režim za pojedine zaposlene u kineskim IT kompanijama, što se pre svega odnosi na zaposlene u kompaniji „Huavej“ i drugim organizacijama, koje podržava kineska vlada. Političar je izjavio da su zaposleni u takvim organizacijama „trojanski konji obaveštajne službe“.\nPored toga, povod za nove sankcije bile su i optužbe na račun „Huaveja“ da krši ljudska prava i da doprinosi cenzuri koju sprovodi Komunistička partija Kine.\nTajni izveštaj o hapšenju ćerke osnivača „Huaveja“ po nalogu SAD: To će izazvati velike posledice\n13 Jun 2020, 13:20\nSa druge strane, Velika Britanija je do poslednjeg bila glavni saveznik „Huaveja“ u borbi sa zapadnim svetom i nisu imali ništa protiv toga da Kinezi izgrade 5G mrežu u njihovoj zemlji. Međutim, nedavno se taj neformalni savez raspao. Zvaničnici su saopštili da zemlja odustaje od usluga „Huaveja“ – prema preporuci Nacionalnog centra za sajber bezbednost.\nNeće samo Kinezi biti na gubitku zbog te odluke. Prema rečima britanskih zvaničnika, isključivanje „Huaveja“ će usporiti razvoj 5G mreže na tri godine, a privreda će pretrpeti gubitak od oko 2,5 milijarde dolara.\nAmerički mediji pišu da se Britanija odlučila na taj korak strahujući od američkih sankcija.\nKada je reč o ostatku Evrope, Poljska je već ograničila aktivnost „Huaveja“ u zemlji, dok se Nemačka premišlja. Međutim, Amerikanci vrše politički pritisak. Tramp premešta svoje trupe u „zemlje koje to zaslužuju“, odnosno u Poljsku, a ranije je ucenjivao Nemačku da će Vašington ograničiti razmenu obaveštajnih podataka sa Berlinom ako ne odustanu od saradnje sa „Huavejom“.\nOd saradnje sa „Huavejom“ kada je reč o postavljanju 5G mreže odustale su i Češka, Danska, Letonija, Rumunija, Švedska, i to samo u Evropi. Od snabdevanja opremom kineskog tehnološkog giganta odustali su pojedini operateri u Indiji, Australiji, Južnoj Koreji i Japanu.\n„Huavej“ i Rusija\nU poređenju sa ostatkom sveta zapadnije od Kine, odnosi Rusije i „Huaveja“ su odlični, za šta postoji više razloga.\nHuavej se vraća u Rusiju – jači i moćniji /video/\nRusija ne poseduje sopstvenu infrastrukturu za postavljanje 5G mreže, stoga zemlja uspostavlja odnose sa onima koji imaju proizvodne kapacitete. Birajući između kineskog „Huaveja“ i evropske „Nokie“ i „Eriksona“, ruski mobilni operateri duži vremenski period prednost daju dostupnijoj kineskoj opremi. „Huavej“ takođe pokazuje iskreno interesovanje za Rusiju. Kineska kompanija je prošle godine najavila četvorostruko širenje ruskog ogranka sistema „Istraživanje i razvoj“, što će usporiti odliv mozgova iz Rusije.\nPored toga, tehnološki gigant je spreman da sarađuje i sa lokalnim IT kompanijama u Rusiji.\nOd prvog dana „Huavej“ odbacuje sve optužbe, iznete protiv kompanije. Tvrde da nisu povezani sa kineskom vladom i često izražavaju nadu da će se sukobi sa SAD što pre rešiti.\nKada je reč o Evropi, predstavnici kompanije su bili spokojni, rekavši da je korisnicima važno pružiti slobodu izbora i da će sami shvatiti ko im donosi najveći profit.\nMeđutim, kada je Velika Britanija isključila „Huavej“, kompanija je molila vladu da revidiraju odluku. Takva reakcija je jasna, jer će zbog raskidanja saradnje sa Britanijom kompanija pretrpeti velike gubitke, posebno ako se uzme u obzir da je „Huavej“ u poslednje vreme mnogo ulagao u taj region, nadajući se najboljem ishodu.\n11 Jun 2020, 09:44\nDok čvrst savez Rusije i Kine na primeru „Huaveja“ može promeniti imidž tehnološkog giganta u očima drugih zemalja, ono što bi sada najmanje pogodovalo „Huaveju“ jeste da od njega, po uzoru na ostale, „okrenu glavu“ Nemačka ili, recimo, Francuska, gde „Huavej“ gradi fabriku za proizvodnju opreme za 5G.


Vlada u Kantonu Sarajevo povećala socijalne naknade, prvi put nakon 11 godina\n“Konstatovali smo da se socijalne naknade nisu povećavale čak 11 godina. U međuvremenu je potrošačka korpa znatno poskupjela, a to se nikako nije smjelo dozvoliti. Napravili smo ovaj minimalni iskorak da otkočimo proces, a plan je da uđemo u ciklus redovnih povećanja osnovice kako bismo nadoknadili godine zaostatka. Usljed povećanja osnovice naknade će rasti u zavisnosti od zakonski propisane formule, tako će naprimjer naknada nezaposlenim majkama porasti sa 180 KM na 189 KM mjesečno, izuzetna novčana pomoć sa 240 na 252 KM, stalna novčana pomoć će porasti sa 120 na 126 KM, itd.\nNa ovako male iznose to je presitno i naš potez će imati smisla samo ako nastavimo u ovom smjeru dugoročno i ako je ovo prvi korak na dugom putu. Žalimo što vlade u međuvremenu nisu našle za shodno da prave male korake i izdvajaju novac za uvećanje socijalnih naknada i cenzusa za ostvarenje prava, da su te naknade redovno rasle po nekoliko procenata danas bismo imali znatno drugačije stanje”, ističe ministar Garibija.\n“Povećanje osnovice je, također, veoma bitno s aspekta povećanja broja korisnika jer se za dobar dio davanja ova osnovica koristi za izračun cenzusa da li osobe imaju pravo na neko davanje ili ne. Samim tim povećanje osnovice znači da će se donekle povećati i broj ljudi koji mogu ostvariti neko pravo.\nTako je, naprimjer, pravo na dječiji doplatak ranije mogla ostvariti četveročlana porodica čija primanja ne prelaze 480 KM, a s novom osnovicom ta se granica podigla na 504 KM. Mi sada, nažalost, nemamo alat kojim bismo mogli procijeniti koliko je to građana te ćemo aktivno pratiti razvoj situacije i u skladu s pristiglim zahtjevima i povećanjem broja korisnika planirati buduća povećanja osnovice”, pojašnjava ministar Garibija.\n> Prlić zatražila smanjenje naknada za Upravni i Nadzorni odbor u Zavodu Pazarić\n> Vladu FBiH ne zanima povećanje dječijeg doplatka i porodiljnih naknada\n> Srna-Bajramović: Uposlenici ustanova socijalne zaštite treba da dobiju status službenih osoba


Lluka: Vučitrn cÌe biti deo razvojnih projekata - Vesti - Ministarstvo Ekonomskog Razvoja\nLluka: Vučitrn cÌe biti deo razvojnih projekata\nPriština, 03.07.2018 - Ministar ekonomskog razvoja Valdrin Lluka danas je posetio Opštinu Vučitrn, gdje se sastao sa gradonačelnikom opštine Xhafer Tahirijem, koji je pružio podršku u realizaciji projekata koji cÌe direktno uticati na dobrobit građana Opštine Vushtrri.\nMinistar Lluka je rekao da su sa gradonačelnikom Vučitrna razgovarali o strateškim projektima opštine, kao što su projekat prečišcÌavanja otpadnih voda, energija i mogucÌnosti za razvoj ekonomske zone.\n"Bez redovnog snabdijevanja električnom energijom ne može biti održivog ekonomskog razvoja, tako da smo kao MER spremni podržati realizaciju projekata opštine Vučitrn, a najbolji primjer saradnje u realizaciji projekata je uključenje Srednje Tehničke Škole u projektu energetske efikasnosti ", rekao je ministar Lluka.\nFokusirajucÌi se na vodni sektor, Lluka je rekao da MER zajedno sa vladom Švajcarske imaju projekat vredan 18 miliona evra, od čega je 8 miliona iz budžeta Kosova, dok su ostale donacije, koje imaju za cilj da integrišu sva sela u regionalnom vodosnabdevanju, od kojih cÌe deo biti i opština Vučitrn.\nTakođe, šef MER-a je rekao da s obzirom na to da u Prištini i Mitrovici razvijaju projekte za tretmana otpadnih voda, videcÌe se mogucÌnosti da se ova opština uključi u ove projekte i da dovrše lanac za prečišcÌavanje otpadnih voda u ovom regionu.\nNa ovom sastanku razgovarano je io ekonomskim zonama, znajucÌi da Vučitrn ima pogodnu poziciju za ekonomski razvoj, jer ima pristup autoputu i željeznicu i raspolaže sa 250 hektara dostupnim što je savršen prostor za razvoj ekonomske zone.\nU međuvremenu, gradonačelnik Vučitrna XHafer Tahiri zahvalio se ministru Lluka na poseti dok je izrazio spremnost za saradnju u buducÌnosti u realizaciji zajedničkih projekata.


Đurić je ocenio da građani RS pokazuju slogu i ljubav bez presedana prema srpskom narodu na КiM i naglasio da je ta pažnja i briga stigla do svakog srpskog doma naših sunarodnika koji tamo žive.\nDirektor Кancelarije za КiM zahvalio je Arlovu, kao nosiocu projekta, i njegovim saradnicima, rukovodstvu RS, brojnim ustanovama, načelnicima opština i svim građanima RS na akciji kojom su ugostili više od 1.300 učenika, nastavnika, staratelja dece sa КiM. Naveo je da je to prilika da se u letnjem periodu deca sa КiM druže sa svojim vršnjacima i upoznaju lepote RS.\n„I na taj način građani Republike Srpske pokazali su brigu i neraskidivu sponu između RS, Srbije i našeg naroda na КiM. Ovo je jedinstveni primer tako velike akcije solidarnosti i podrške, i izražavam divljenje gospodinu Arlovu i timu koji je ovo uspeo da sprovede“, navodi se u saopštenju.\nOn je rekao da se "često obraća pažnja na loše vesti u medijima, a da kada se desi tako velika akcija kao što je boravak više od hiljadu dece sa КiM u RS ponekada prođe bez ikakve pažnje", te da bi građani trebalo da znaju i za ovako lepe projekte i saradnju srpskog naroda.\nArlov je zahvalio direktoru Кancelarije za КiM na velikoj podršci u organizaciji susreta dece, vršnjaka iz svake srpske sredine sa КiM, koji su došli i borave u 19 gradova RS. Podsetio je da je tim projetkom do sada, u osam godina koliko traje, obuhvaćeno oko 4500 dece, koji su u pratnji prosvetnih radnika boravili u RS.\nArlov je naznačio i da su mališani sa КiM juče primljeni i od strane premijera Republike Srpske i članova vlade, i poručio da će se akcija nastaviti i ubuduće, uz zahvalnost svima koji su je pomogli i pomažu.\n„Hvala svima koji akciju podržavaju i mi ćemo je nastaviti. To je velika pomoć srpskom narodu na КiM“ rekao je Arlov uz ocenu da deca, Srbi na КiM, nemaju bezbednost i da je ovo prilika da sve to imaju tokom boravka u RS.\nPredsednik Odbora RS za pomoć Srbima na КiM je ukazao i na još jedan projekat - izgradnju dnevnog centra „Podrži me“ u Кosovskoj Mitrovici, za koji je rekao, da će se kamen temeljac postaviti 26. juna ove godine.\nOn je naveo i da imaju čvrsto obećanje premijera RS da će pomoći izgranju tog Centra i precizirao da je reč o objektu za 130 dece sa КiM.\nArlov je rekao da su decembra prošle godine projekat počeli „od nule“, a da je već skupljeno više od četvrtine potrebnih sredstava od 280.000 evra, te da je obezbeđeno zemljište za početak radova.\n„Verujem da ćemo uz pomoć i Vlade Srbije i Кancelarije za КiM i lokalnih zajednica RS uspeti u svojoj nameri“ poručio je Arlov.\n29.05.2020 Sahrana profesora Lazića u ponedeljak u Beogradu (1670)\n29.05.2020 Izmenjeno pravilo za pomoć od 100 evra (301)\n30.05.2020 Od 1. juna normalizacija međugradskog saobraćaja (243)\n30.05.2020 Agencija pokreće postupak protiv šest funkcionera zaposlenih na Kosovu (228)


Raška - Strukturirani dijalog\nU sklopu projekta “Glas mladih u demokratskim procesima” i lokalnim inicijativama koji KOMS realizuje u saradnji sa BOŠ-om, Švedskom, opštinom Raška i Udruženjem psihologa, koji za cilj ima veće učešće mladih u donošenju odluka, dana 22.09.2018.godine u Omladinskom klubu Kancelarije za mlade Raška, održana je prva u nizu, radionica, na temu “ Strah od javnog nastupa”.\nŠirok je spektar svakodnevnih životnih situacija u kojima se pred nas stavlja zahtev da govorimo pred grupom drugih ljudi. Javni nastup, u ovim prilikama, ako je dobro osmišljen i adekvatno realizovan, donosi socijalnu satisfakciju i jačanje samopouzdanja kod mladih.\nObzirom na dobrobiti koje nosi uspešno izveden nastup pred drugima, 24-oro mladih srednjoškolaca/ki koji su učestvovali u radionici, imala je priliku da kroz praktičan rad savlada i unapredi ove veštine.\nRadionica je realizovana na zahtev mladih, koji su u februaru tekuće godine izrazili potrebu za osnivanjem novog servisa pri KZM, odnosno osnivanjem “ Razvojnog savetovališta za mlade” koji od trenutka pokretanja broji 10 klijenata. Forma “Otvorenih vrata” u osnovanom Razvojnom savetovalištu za mlade nudi mogućnost mladima da u sigurnom i prijatnom ambijentu, poštujući etičke principe poverljivosti i zaštite podataka korisnika, koriste psihološko savetodavne usluge.\nU narednom periodu planiran je nastavak pružanja savetodavnih usluga i radionica iz oblasti mentalne higijene.\nRadionicu je vodila Milena Mutavdzić, diplomirani psiholog i psihološki savetnik iz Udruženja psihologa Novi Pazar.\nLokalna inicijativa u opštini Raška, pokrenuta je od strane mladih uzrasta od 15 -30 godina u februaru tekuće godine. Kako bi ispitali stavove i potrebe mladih, tim lokalnih koordinatora za strukturirani dijalog je kroz neposredan razgovor sa mladima, on line upitnika koji su bili dostupni mladima i ankete koja je sprovedena u srednjim školama, a na osnovu uvida u rezultate ispitivanja, izdvojeno je da postoji dominantna potreba za uspostavljanjem novog servisa pri kancelariji za mlade, a usmeren je na formiranje Razvojnog savetovališta za mlade.\nU sklopu projekta “Glas mladih u demokratskim procesima” koji za cilj ima veće učešće mladih u donošenju odluka, dana 10.07.2018.godine u sali SO Raška održan je sastanak inicijatora, posrednika u jačanju položaja mladih (KZM) i donosioca odluka uz prisustvo predstavnika KOMS-a, na kome su razmatrana potencijalna rešenja za uspostavljanje novog servisa, odnosno Razvojnog savetovališta za mlade. Sastanku u Raški prisustvovali su sekretar opštine Slobodan Ristović, šefica kabineta predsednika opštine Maja Vujanac, član Veća Veljko Raković i drugi predstavnici opštinske uprave. Zajedničkim dogovorom predložen je, a potom i usvojen model implementacije koji uključuje angažovanje stručnih saradnika, odnosno psiholoških savetnika Udruženja psihologa Novi Pazar, doktora medicine Doma zdravlja Raška, a uz podršku Ekumenske humanitarne organizacije (Novi Sad) koja će ustupiti prostorije Dnevnog boravka (u Raški) za realizaciju aktivnosti.\nU narednom periodu uz podršku KOMS-a i projekta koji KOMS realizuje u saradnji sa BOŠ-om i Švedskom, opštine Raška, Udruženja psihologa i doktora medicine, pokrenuće se niz aktivnosti koji za cilj ima podizanje svesti o značaju brige o mentalnom zdravlju, kroz edukacije na temu mentalne higijene i razvojnog procesa mladih, a potom i individualna ili grupna savetovanja kroz princip “Otvorenih vrata”, gde će mladi u sigurnom i prijatnom ambijentu, poštujući etičke principe poverljivosti i zaštite podataka korisnika, moći da koriste psihološko savetodavne usluge, jednom do dva puta nedeljno u terminima koji će korisnicima biti odgovarajući. U opštini Raška, do sada nije registrovana usluga Razvojnog savetovališta za mlade. Udruženje psihologa u Novom Pazaru je već osnovalo omladinsko psihološko savetovalište i pružaju savetodavno terapijske usluge koje su individualnog i grupnog karaktera i isto će se sprovoditi u Raški. Na ovaj način se primeri dobre prakse prenose i u Rašku. Predstavnici opštine Raška su istakli da će budžetom za narednu godinu predvideti projekte za udruženja sa ovim ciljem kako bi mogli da finansijski podrže ovakav vid aktivnosti razvijanja razvojnog savetovališta.


Mobilni konačno u avionima\nKrstarica 28. februara 2005. 00:00\nUpotreba mobilnih telefona za vreme avionskih letova uskoro će biti sasvim uobičajena pojava. Poznati evropski proizvođač aviona – kompanija Airbus SAS, omogućiće to svojim putnicima u isto tako poznatom modelu putničkog aviona A380. Da bi se ova usluga ostvarila, već se radi na testiranju komunikacione opreme koja će se ugraditi u ovaj model aviona.\nTokom 2004. godine testirane su mnoge komunikacione tehnologije – mobilna mreža treće generacije, bežične WLAN mreže različitih standarda 802.11, bežična Bluetooth veza, kao i širokopojasna mreža WCDMA (Wideband Code Division Multiple Acces). U unutrašnjosti aviona formirana je lokalna mreža (Intranet). Koristeći svoje prenosive računare, PDA uređaje i mobilne telefone putnici (zasad samo članovi posade) oprobali su mogućnost prijema i slanja elektronske pošte, pristupa i pretraživanja Interneta, kao i pristupa korporacijskim mrežama (tzv. virtuelnim privatnim mrežama – VPN).\nSve te mogućnosti testirane su zapravo u starijem modelu aviona kompanije Airbus – A320. Kompletnu opremu i uslugu (servis) za testiranje obezbedila je kompanija OnAir (Ženeva, Švajcarska). To je novoosnovana kompanija, a njeni osnivači su proizvođač aiona Airbus, IT kompanija SITA (Holandija) i komunikaciona kompanija Tenzing Communications (Sijetl). Podrazumeva se da će OnAir na isti način opremiti i sve avione A380 u trenutku komercijalizacije ove usluge.\nA380 su najveći putnički avioni, sa dvospratnom kabinom i 555 mesta za putnike. Njihovoj ekskluzivnosti znatno će doprineti i nova komunikaciona usluga koju Airbus uvodi. Očekuje se da će se ona komercijalizovati u 2006. godini. Da bi se to ostvarilo, pored tehničkih testiranja, potrebno je završiti i formalnosti oko sertifikata za njeno uvođenje. Njega treba da izdaju Komisija za telekomunikacije Evropske unije i američka Savezna komisija za komunikacije (FCC). Nakon toga putnici u Airbus-ovim avionima A380 moći će normalno da obavljaju svoje privatne i profesionalne komunikacije kao da se ne nalaze na hiljade metara iznad zemlje.


RK Borac osvojio evropski naslov – InfoPlus.ba\nPrvi banjalučki rukometni klub osnovan je 1950. godine pod imenom RK Željezničar. Dvije godine kasnije mijenja ime u Borac, ime koje će postati prepoznatljivo u Evropi, a klub je postao i jedan od najtrofejnijih klubova bivše države.\nBorac je ujedno najtrofejniji rukometni klub iz Bosne i Hercegovine. Sedam puta su bili prvaci Jugoslavije, deset puta im je pripao Kup Jugoslavije, a 1991. godine osvojili su IHF Kup.\nBanjalučani su 1975. godine igrali u finalu Kupa šampiona pred 6000 gledalaca gdje su poraženi od njemačkog tima Forveca sa 19:17.\nSamo godinu dana kasnije, 11. arpila 1976. godine, rukometni klub Borac napravio je historijski podvig popevši se na tron evropskog rukometa. Pred oko 5.000 navijača u Banjaluci zlatna generacija Crveno-plavih u finalnom susretu Kupa šampiona pobijedila je dansku Fredericiju sa 17:15.\n← Zapaljen BMW u centru Kalesije\nOdređen jednomjesečni pritvor za šest osoba iz Kalesije →\nJuly 17, 2017 redakcija Comments Off on Umro graditelj mosta Mehmed-paše Sokolovića\nUsvojena zastava i grb Republike BiH\nMay 4, 2018 redakcija Comments Off on Usvojena zastava i grb Republike BiH\nMay 4, 2019 redakcija Comments Off on Na današnji dan umro Josip Broz Tito


Servirka otrovala kolege: Sipala mišomor u kafu radnicima u Kolarima – Semendria\nServirka otrovala kolege: Sipala mišomor u kafu radnicima u Kolarima\n27. april 2018. HRONIKA – Izvor: Telegraf – Radnica Poljoprivredno-savetodavne stručne službe u Kolarima kod Smedereva Sanja Nikolić (41) uhapšena je zbog sumnje da je sipala otrov u kafu kojom su se otrovali zaposleni i gosti ove ustanove.\nNa zahtev javnog tužilaštva u Smederevu, uhapšenoj je određeno je zadržavanje od 48 sati. Tokom dana će biti saslušana, a nakon toga će biti odlučeno o daljim koracima, saznajemo u Višem javnom tužilaštvu.\nSanja Nikolić je u ovom trenutku osumnjičena za krivično delo pokušaj teškog ubistva. Zaprećena kazna za ovo delo je najmanje 10 godina, odnosno maksimalna od 30 do 40 godina.\nViše javno tužilaštvo i policija u Smederevu pre mesec dana povelo su istragu zbog trovanja troje ljudi koji su konzumirali kafu u ovoj ustanovi. Prvi rezultati dali su odgovor da je u kafu sipan otrov za zaštitu od štetočina, što je dovelo do blažih simptoma trovanja.\nDve osobe zadržane su dva dana na VMA nakon čega su pušteni na kužno lečenje. Otrovana su dvojica poljoprivrednika iz Lugavčine koji su u fabriku doneli seme na analizu, i jedan zaposleni u fabrici. Analiza uzoraka sa lica mesta, pre svega DNK uzoraka, dovela je do osumnjičene.\n« Održana redovna skupština Streljačke družine „Smederevo“\nNušićeva nagrada predstavi „Korešpodencija“ »


Crna Gora u NATO: Nesporna većina za rezoluciju\nU Skupštini Crne Gore, u srijedu se raspravljalo o Predlogu rezolucije o podršci integraciji Crne Gore u NATO i ponovo se pokazalo, doduše na nivou Odbora za međunarodne odnose, da su između pristalica NATO-a koji su u većini i protivnika učlanjenja u Alijansu razlike nepomirljive.\nIako je dokument još uvijek u statusu Predloga, u vezi sa njegovim usvajanjem nema nikakve neizvjesnosti jer je već sada jasno da Predlog rezolucije o podršci integraciji Crne Gore u NATO ima podršku, kako i sami opozicionari ističu, nesporne većine.\nPostoji mogućnost da, s obzirom na činjenicu da je podnešeno više amandmana, tekst rezolucije doživi određene promjene, ali je malo vjerovatno da će suština biti značajno promijenjena.\nO rezoluciji, koju je predložila grupa poslanika vladajuće koalicije i Pozitivne čime je obezbijeđena podrška 49 od ukupno 81 poslanika raspravljaće se još, sredinom septembra, na plenarnoj sjednici, ali je današnja sjednica Odbora za međunarodne odnose bila dobra prilika za ukrštanje argumenata. Međutim, nijedna strana nije pokazala da podliježe snazi argumenata neistomišljenika.\n„Želimo da postanemo aktivan činilac trajnog osiguranja mira, stabilnosti i sigurnosti za Crnu Goru. Crnu Goru u stabilnom regionalnom okruženju, koja može odgovoriti savremenim i budućim bezbjednosnim izazovima. Crnu Goru koja ravnopravno odlučuje čuvajući svoje interese.“\n"Članstvo u NATO je interes države Crne Gore i cijelog društva“, kaže se u Predlogu rezolucije koja ima ukupno devet tačaka u kojima se apostrofira značaj evroatlantskih integracija Crne Gore, bez preciziranja načina na koji bi Crna Gora trebalo da donese odluku o NATO: u Skupštini ili na referendumu.\nU ime predlagača, funkcioner vladajuće DPS, Milutin Simović je rekao:\n„Rezolucija koju usvaja Skupština, izuzev u dijelu „preambule rezolucije“, nijednom ne pominje riječ 'skupština'. Ko usvaja ovu rezoluciju? Crna Gora ili Skupština? Ako hoćete rezoluciju koju usvaja Crna Gora, onda bi ovdje trebalo da upišete da neizostavno tražite referendum. Crna Gora može usvojiti rezoluciju samo na referendumu. Šta vi dobijate time što konstatujete činjenicu koju zna cijeli svijet, pa i svaka NATO država koja ima predstavnika u Crnoj Gori? Tačno znaju da vas ima 49. Sada, vi hoćete da ovih 49 govori u ime 81, odnosno, u ime 700 hiljada građana Crne Gore. Pa, ne može tako.“\nRasprava je na trenutke podsjetila na brojne polemike iz vremena uoči referenduma o nezavisnosti Crne Gore kada su se demokratski standardi rastezali kako je kojoj političkoj opciji odgovaralo, pa je i danas osporavan kapacitet državnog parlamenta da, većinom glasova, usvaja dokument u ime Crne Gore.\n„Tražimo referendum“, rekao je funkcioner Demos-a, Goran Danilović koji je zapitavši zagovornike NATO-a zašto strahuju od referenduma, rekao da se on ne plaši volje građana.\nDinamiku rasprave koja se odvijala, uglavnom, u akademskom tonu poremetila je diskusija funkcionera Demokratskog fronta, Milana Kneževića čiji je dio referisao na poznatu TV seriju.\n„Tekst rezolucije neodoljivo podsjeća na ono pismo koje je Radosav diktirao Milijani za svog sina Miša u Minhenu. U tom pismu, on je objašnjavao sinu kako treba da uči, te da nije vidio veću budalu od njega koja radi više protiv sebe.“\nKneževićevo slikovito izražavanje je, međutim, rezultiralo samo ozbiljnim licima sa druge strane stola i pozivom na diskusiju koja će se odvijati na nivou razmjene argumenata.\nPredsjednik Pozitivne Crne Gore, Darko Pajović smatra da Crna Gora pripada zapadu i da to tako i treba da bude, a lider Bošnjačke stranke, Suljo Mustafić da je „ulazak Crne Gore u NATO izvjesnost“.\n„Smatramo da je ulazak Crne Gore u Alijansu važan zbog stabilnosti čitavog Balkana, bezbjednosti unutar same Crne Gore i stvaranja pretpostavki za bolji ekonomski ambijent, za veći obim ulaganja i, naravno, ono što je najvažnije – dugoročnu bezbjednost za nas i naše potomke. Mislimo da nas ono što se dešavalo '90-ih godina jasno upozorava koliko i kako suludi velikodržavni mogu da ugroze stabilnost i bezbjednost Balkana i sa koliko se to žrtava plaća.“\nNatpolovična većina uslov za NATO pozivnicu\nCrna Gora, Kosovo i Albanija uskoro zemlje sigurnog porijekla?


KAKO DOK STIDURAŠ DA SE NAĐEŠ U 59 ZEMALjA SVETA\n15. маја 2019. Novi Sad, OPENS 2019, Vesti\nZahvaljujući internetu i dostupnosti informacija u današnje vreme, putovanja su nam kao na dohvat ruke. Vanškolske aktivnosti, usavršavanje tokom studija i neformalno obrazovanje mogu omogućiti plaćeni boravak na različitim krajevima sveta.\nKako pronaći put do drugih fakulteta u drugim mestima i državama, do izučavanja drugih jezika i do 59 pečata različitih zemalja u pasošu, ispričaće Maja Orihan na predavanja “Sve(t) na dlanu” koje će biti održano u petak, 17. maja u 18 sati u Kulturnoj stanici Svilara, a namenjeno je omladini i studentima. Maja Orihan preneće svoja iskustva o putovanjima u 59 zemalja sveta zahvaljujući različitim programima i stipendijama.\nInače, OPENS radna soba: “Svet(t) na dlanu” je mesto informisanja mladih o stručnim praksama, razmenama učenika i studenata, neformalnom obrazovanju i putovanjima. Ideja je da se kroz prezentaciju mladima predoče prednosti korišćenja interneta, društvenih mreža i digitalnog marketinga.


Skandal na pomolu: Kušner kriv — znao je za silovanje srpskih žena, a ćutao - Sputnjik Srbija\n21:36 08 Avgust 2020\nSkandal na pomolu: Kušner kriv — znao je za silovanje srpskih žena, a ćutao\n© Foto : KlanKosova\n20:10 21.02.2018 Preuzmite kraći link\nPriznanje bivšeg šefa Unmika mora da bude crveni signal, pre svega za naše Specijalno tužilaštvo za ratne zločine. Bernard Kušner više nema imunitet, i za ovo što govori on podleže krivičnoj odgovornosti, tvrdi sagovornik Sputnjika.\nDa li je Bernar Kušner, bivši šef Unmika, izjavom da je obilazeći svojevremeno srpske kuće u Prištini, zajedno sa tadašnjim komandantom OVK a sada takozvanim predsednikom Kosova Hašimom Tačijem, video „žene koje su bile napadnute i silovane“, sebe kandidovao za tužbu?\nKušnera je još prošle godine francuski list „Figaro“ najavio kao jednog od mogućih svedoka protiv Hašima Tačija u eventualnoj optužnici koje bi protiv Tačija bila podignuta pred Specijalnim sudom za zločine OVK, na osnovu izveštaja Dika Martija, u kome je Tači naveden kao glavni osumnjičeni za trgovinu organima. Utisak je, međutim, da se Kušner sada ovom izjavom samokandidovao i za optužnicu na kojoj će pisati njegovo ime.\nMože li Kušner da bude pozvan na odgovornost zbog ovakvih izjava?\nProfesor međunarodnog prava dr Dušan Čelić i predsednik Koordinacije srpskih udruženja porodica nestalih, ubijenih i poginulih lica sa prostora bivše Jugoslavije, za Sputnjik kaže da bi Kušner trebalo da dođe pod udar pravde.\n„On u ovoj izjavi, koja je skandalozna, svedoči o tome da su mu bile poznate činjenice da su vršeni zločini nad Srbima. Iz ove rečenice, sada vidimo ne samo da su znali za zločine, već i da su bili svedoci tih zločina. Dakle, očigledno je da Bernar Kušner ulazi, i to po sopstvenom priznanju, u zonu krivične odgovornosti. Ovo jeste, i mora da bude crveni signal, pre svega za naše Specijalno tužilaštvo za ratne zločine… Bernard Kušner više nema imunitet, i za ovo što govori, on podleže krivičnoj odgovornosti. Dakle, neophodno je da naše Tužilaštvo pokrene, takozvani pretkrivični postupak, i da pozove Kušnera da dâ izjavu o ovim činjenicama, da kaže o kojim licima je reč, ko su izvršioci i sa kim je on bio u društvu kada je video silovane i mučene Srpkinje od strane pripadnika takozvane OVK“, kaže profesor Čelić.\nNaš sagovornik podseća da je upravo Kušner svojevremeno negirao i postojanje „žute kuće“ i trgovinu organima koje je u svom izveštaju prezentovao Dik Marti, a koji je postao temelj za formiranje Suda za zločine OVK. On ujedno i sumnja da bi ovaj sud uopšte imao nadležnost da procesira Kušnera, jer smatra da je to kvazisudski organ formiran političkom nagodbom između Vašingtona i Prištine, koji, po njegovim rečima, „nije mesto gde bi mogla da se traži pravda za Srbe“.\nČelić podseća i da je upravo Kušner uveo uredbu kojom je predviđen imunitet za sve visoke službenike i Unmika i Kfora koji ih je čuvao od bilo koje vrste krivičnog gonjenja dok im traje mandat u misijama.\n„Dakle, oni tada nisu mogli da budu niti krivično odgovorni niti gonjeni pred našim organima, samo pred svojim nacionalnim sudovima. Činjenica je da Kušner više nije pod imunitetom, što znači da bi tim pre zbog izrečenog mogao da bude gonjen pred svojim nacionalnim sudom u Francuskoj“, kaže dr Čelić.\nOn napominje i da će u okviru udruženja Srpske koordinacije, čiji je predsednik, pokušati da sa udruženjima žrtava porodica Kosova i Metohije otvoriti raspravu na ovu temu, u kojoj će pokušati da uz pomoć advokata-prijatelja Kušnera izvedu pred lice pravde, i to ne samo zbog date izjave.\n„Čini mi se da bi taj postupak mogao da nam dâ neka saznanja koja Kušner nije javno izrekao, ali što bi u postupku moglo da razmota to ’klupko istine‘, što bi doprinelo da saznamo ko je vršio zločine na Kosovu i Metohiji nad Srbima 1999. godine“, napominje naš sagovornik.\nČelić zaključuje da je Kušner ovom izjavom dao dobru priliku i da se podsetimo da je upravo tokom Unmikovog mandata izvršen najveći broj zločina nad Srbima od strane OVK. Prema njegovim rečima, više od hiljadu Srba je kidnapovano i/ili ubijeno baš u vreme kada je Kušner bio šef Unmika.\nDa je Kušner, dok je bio šef Unmika, bio upućen u sva dešavanja na Kosovu, pre nekoliko godina za medije je potvrdio i bivši šef Unmika, Kanađanin Stju Kelok. On je rekao da su Hašim Tači i njegovi saradnici kontrolisali celo Kosovo, uključujući policiju i granice. „Amerikanci su ’izabrali‘ Tačija za lidera i bilo mu je sve dozvoljeno. Njegovi saradnici su uživali ambasadorski status“, istakao je Kelok u izjavi za RTS.\nPostoje dokazi za zločine 160 pripadnika OVK\nOvaj nekadašnji šef odeljenja policije za teški kriminal Misije Unmika izjavio je i da je tadašnji prvi čovek misije Ujedinjenih nacija Bernar Kušner „morao da zna“ detalje o organizovanom kriminalu na Kosovu, ali da je Tači bio među „nedodirljivima“ jer je, još onda, odabran za lidera kosovskih Albanaca.\n„Ne mogu da potvrdim da je Kušner znao za trgovinu organima, ali apsolutno nema nikakve šanse da nije imao informacije o organizovanom kriminalu na Kosovu“, rekao je Kelok.\nKušner je bio šef civilne misije Ujedinjenih nacija za Kosovo i Metohiju, a na predlog generalnog sekretara Kofija Anana od 1999. do 2001.\nLider veterana OVK: Američki ambasador je čobanin i pajac\nTači pomilovao bivše članove OVK, ubice petočlane porodice\nDaut Haradinaj: Prvo hapšenje za Specijalni sud aktiviraće OVK\nIza opstrukcije suda za zločine OVK stoji Tači?\nŠef suda OVK spreman za Hag\nPrve optužnice protiv lidera OVK\nVulin: Prekinuti pregovore ako Priština ukine Sud za zločine OVK\nAfera „svevideće oko“: Zašto Albanija seli ambasadu baš pored suda za zločine OVK\nGutereš: Uzdržati se zapaljivih izjava o sudu za bivšu OVK\nOVK vojnici i albanske zastave „okupirali“ Novi Pazar\nBernar Kušner, sud za ovk, Sud, krivična odgovornost, Hašim Tači, Srbi, Bernard Kušner, Dušan Čelić, Kosovo i Metohija, Srbija


19:55 >> 01:05\nCHF: Krajinović pobedio Vavrinku, sledi duel s Federerom\nSrpski teniser napravio je veliko iznenađenje eliminisavši Švajcarca Stena Vavrinku sa mastersa u Majamiju s 5:7, 6:2, 7:6 (7:5).\nNaš petoplasirani teniser na svetskoj listi (103. mesto) savladao je u prvom kolu na turniru iz masters serije u Majamiju Francuza Pjera Iga Erbera (49) sa 6:4, 6:4.\n“Ubeđen sam da će Đoković biti korak ispred svih nas”\nŠvajcarski teniser Sten Vavrinka najavio je mnogo bolje rezultate u sledećoj godini, ali I istakao da će uspesi drugih umnogome zavisiti od Novaka Đokovića.\nPoznata su još dva para četvrtfinala na turniru iz masters serije u Sinsinatiju, a pobednici tih mečeva sastaće se u polufinalu.\nSrpski teniser Viktor Troicki nije uspeo da se plasira u polufinale turnira u Sofiji. Njega je eliminisao iskusni Švajcarac Sten Vavrinka - 6:1, 7:6, posle sat i 25 minuta igre.\nVavrinka mora da traži novog trenera\nUkleta godina za tenisere iz Top 10: Vavrinka opet u bolnici\nFederer podržao Novaka\nProšle godine u drugom delu sezone nije bilo Rafaela Nadala i Rodžera Federera koji su odlučili da je pravo vreme da odmore i napune baterije za predstojeće izazove što se pokazalo kao pravi...\nI Vavrinka ide na bolovanje\nZa razliku od Novaka Đokovića koji je odlučio da preskoči ostatak sezone švajcarski teniser Sten Vavrinka će odsustvovati samo sa predstojeća dva Mastersa.


Suđenje Šešelju: odgođen iskaz zaštićenog svedoka\nNa suđenju Vojislavu Šešelju u Hagu, zaštićeni svedok optužbe VS1029 trebalo je da počne iskaz u utorak, ali je to odloženo zbog nestanka struje u sudu.\nTužiteljka Liza Birsi pred sudom je rekla da su predstavnici odeljenja za žrtve i svedoke obišli u sredu tog svedoka jer nije bio u mogućnosti da dođe u sudnicu:\n"Njihovo mišljenje je da je to povezano sa stresom koji je on doživeo, jer ponovo doživljava sve te događaje iz prošlosti."\nOptuženi Vojislav Šešelj odbacio je obrazloženje tužiteljke, rekavši da je proizvoljno i neodrživo:\n"To je smešno, mislim da su sasvim drugi razlozi u pitanju. Pitanje je da li su se tom čoveku uopšte i dešavale ružne stvari, osim onih koje je sam proizvodio."\nNakon iskaza zaštićenog svedoka VS1029 na snagu je trebalo da stupi odluka o prekidu procesa do daljeg. Kako je ranije saopšteno iz suda, suđenje će biti prekinuto sve dok se ne budu stekli uslovi da preostalih 11 svedoka optužbe svedoče slobodno i bez prinude.\nDušan Ignjatović, direktor Kancelarije za saradnju sa Haškim tribunalom, izjavio je za naš program da u poslednjih godinu dana nije bilo zahteva Tribunala da se nekima od svedoka pruži zaštita. Ignjatović kaže da je Nacionalni savet za saradnju sa Haškim tribunalom kontaktirao sud u Hagu i izrazio spremnost da, ukoliko ima zastrašivanja, zaštiti bilo kojeg svedoka i njihove porodice:\n"Takvih indicija nemamo, ali ako tako nešto postoji, pretpostavljam da sudsko veće, kao i tužilaštvo, ima podatke o tome. Bilo bi dobro da u smislu te dvosmerne saradnje podele sa Republikom Srbijom i njenim nadležnim institucijama podatke koje imaju."\nOptuženi Vojislav Šešelj izjavio je da se neće žaliti na odluku suda da se proces prekine do daljeg.


Konteu otkaz, Sari novi menadžer Čelsija – BiGportal.ba\nKonteu otkaz, Sari novi menadžer Čelsija\nDoskorašnji trener Napolija Mauricio Sari blizu je da postane menadžer Čelsija.\nSari bi nakasnije do petka trebalo da postigne konačni dogovor sa londonskim klubom, potvrdio je Napolijev advokat Matija Grasani.\n“Do petka bi trebalo Sari da potpiše. Postignut je dogovor i sve je gotovo“, rekao je Grasani za lokalni radio Kis Kis.\nIstovremeno, ‘Plavci’ su saopštili da su otpustili menadžera Antonija Kontea, a Roman Abramovič moraće da isplati nekadašnjem selektoru Italije devet miliona funti.\nKonte je u svojoj debitanskoj sezoni u Premijer ligi doneo titulu na Stamford Bridž, prošle sezone i FA Kup, ali to nije bilo dovoljno da se neutrališe izostanak iz Lige šampiona pošto je Čelsi završio kao petoplasirani.\nS druge strane, Sari je tri godine bio trener Napolija i u tom periodu podigao je klub u sam vrh italijanskog fudbala, ali nije uspeo da osvoji titulu Serije A, iako je u sezoni 2016/2017 bio prvi na polusezoni.\nPo završetku prošle takmičarske godine, smenjen je zbog sukoba sa predsednikom Aurelijom de Laurentisom, a na njegovo mesto došao je Karlo Ančeloti.\nSpekuliše se da bi jedan od pomoćnika mogao da mu bude Đanfranko Zola, živa legenda Čelsija, dok bi s njim put Londona, za 50.000.000 funti, mogao i vezista Napolitanaca Žoržinjo, na čemu Sari insistira.


Evropski samit Roma u Briselu\nU Briselu je održan Evropski Romski samit u Briselu, a ovo je, ujedno bilo i mesto na kome su se sreli predstavnici EU institucija, zemalja članica EU i zemalja kandidata, vladinih i nevladinih organizacija, kao i predstavnici lokalnih samouprava. Skup je otvorio Jose Manuel Barroso, predsednik Evropske komisije, a prisutnima su se obratili i Traian Basescu, predsednik Rumunije, Laszlo Andor, komesar za zapošljavanje, socijalnu politiku i inkluziju Evropske Komisije, ističući značaj efikasnog sprovođenja politika usmerenih na inkluziju Roma.\nNa samitu su razmatrani rezultati i napredak koji je postignut u oblastima obrazovanja, zapošljavanja, stanovanja i zdravstvene zaštite, borbe protiv diskriminacije i segregacije, kao i bolje iskorišćenosti EU fondova.\nSamit je bio prilika da zemlje preispitaju svoje politike u oblasti inkluzije Roma i pronađu delotvorne načine da politike u ovoj oblasti budu prilagođene EU okviru, ali i da se istakne značaj sprovođenja politika na lokalnom nivou.\nDirektorka Kancelarije za ljudska i manjinska prava Suzana Paunović takođe je učestvovala na ”Evropskom Romskom samitu’’, na poziv Evropske komisije, organizatora ovog skupa.\nU Srbiji je 166 lokalnih samouprava izvestilo o postojanju 750 romskih naselja, 90 opština u Srbiji ima ili priprema akcione planove za inkluziju Roma. Prema proceni lokalnih samouprava, u Srbiji živi 255.000 Roma, mada prema popisu iz 2011. godine evidentirano je 147. 604 pripadnika romske nacionalne manjine. Učešće romske zajednice u planiranju i sprovođenju Strategije za unapređenje položaja Roma osigurava da su ove politike i programi odgovarajući i uspešni, ističe Paunović.\n(foto: WSJ blog)